Berang Terima Americano Dalam Cawan Kecil, Pelanggan Ini Tengking Dan ‘Sekolahkan’ Barista

Bekerja di industri ‘food & beverage’, retail dan perkhidmatan pelanggan bukanlah mudah kerana perlu berdepan dengan pelbagai ragam pelanggan.

Terbaharu, beberapa video yang memaparkan situasi pelanggan mengamuk di sebuah kedai kopi terkenal, Zus Coffee telah menjadi bualan ramai apabila video TikTok itu dikongsikan kembali di media sosial.

Tak malu ka nak mengamuk tengking2 buat kecoh kat dalam store semata-mata secawan americano mcm ni? Orang dah explain, tetap jugak nak kata dia yang betul. Kesian yang kerja f&b kadang2 kena layan customer dari neraka macam ni. Haish. My anger issues could never layan jenis ni🤬 pic.twitter.com/KdVRQ0sE7a

— Hardee Stan Account (@IniAlalalannn) January 24, 2023

Menerusi video tersebut, pelanggan itu telah membeli Americano panas dan mempersoalkan saiz cawan yang diterimanya dengan nada marah. Oleh itu, supervisor kedai kopi itu telah menerangkan secara baik dan meminta maaf kepada pelanggan tersebut dengan menegaskan memang hanya miliki 1 saiz cawan sahaja.

Perkongsian tersebut telah meraih perhatian orang ramai dan rata-rata netizen ‘backup’ wanita itu dengan mengatakan mereka faham akan perasaannya serta memintanya untuk bersabar kerana memang pelanggan memiliki pelbagai ragam.

Thinking abt the time someone came to London Sandwich Co and ordered an espresso and got mad that “it’s so small” and “why no milk” https://t.co/nIyfPt0CAL

hahaha this video triggers unwanted memories, wkwkwkw I could only smile and serve other costumers 💀 https://t.co/QW47MH9BgT

— Hafizah (@hafizahrzk) January 24, 2023

People talk to f&b employees or any customer service staffs like they have no feelings whatsoever these days https://t.co/EmZ0064H29

— Wan Nur Syaira (@WanNurSyaira) January 24, 2023

Salute cara dia handle that rude customer 👏🏻 if you worked in customer service or f&b outlet youll know that behind every alasan "sebelum ni saya try, dapat je" "pergi outlet lain, bagi je.." is just utter bs to get what they want. Just stick to your standard. https://t.co/7lThkfJK9k

— starfire (@missailormars) January 24, 2023

Bukan itu sahaja, para netizen turut mengatakan memang setiap kedai kopi mempunyai SOP sendiri dan tidak semua sama. Bagi mereka yang pernah beli minuman di Zus Coffee, pasti tahu saiz cawan memang sama dan standard.

Malah, rata-rata netizen juga memuji kesabaran wanita itu berdepan dengan pelanggan tersebut. Hasil tinjauan kami mendapati, pemilik asal video tersebut telah bertindak memadamkan video itu.


Berang Tidak Berhenti Selepas Kemalangan, Pemuda Pukul Dan Terajang Warga Emas

Pada hari semalam video yang dimuatnaik oleh Caprice di Instagram miliknya telah mengundang perasaan marah netizen apabila ada pemuda yang memandu SUV Mercedes telah memukul dan menerajang seorang pemandu Subaru yang dipandu oleh seorang warga emas.

Menurut laporan Harian Metro, pemuda itu bertindak menumbuk, menarik rambut dan menyepak seorang warga emas dalam kenderaannya di hadapan sebuah stesen minyak berhampiran sebuah pusat beli-belah kerana tidak mengendahkan arahannya memberhentikan kenderaan.

Ketua Polis Daerah Ampang Jaya Asisten Komisioner Mohamad Farouk Eshak berkata, semasa memandu di lampu isyarat Jalan Kolam Air Lama, mangsa iaitu seorang doktor berusia 67 tahun menyedari kenderaannya dilanggar dari arah belakang, jam 10.30 pagi, semalam.

A post shared by Tiger of AlQuds (@capricedaddycap)

“Apabila sampai di hadapan stesen minyak berkenaan, kenderaan mangsa dihalang dari arah hadapan oleh sebuah kereta Mercedes berwarna putih.

“Kemudian seorang lelaki turun dari kenderaan itu dan bertindak membuka pintu kereta mangsa lalu menumbuk muka bahagian kanan pipi, menarik rambut dan menyepak mangsa di bahagian pinggang menyebabkan dia berasa sakit.

“Kejadian itu dirakam oleh pengguna jalan raya lain yang kemudian ditularkan di media sosial, semalam,” katanya dalam kenyataan, hari ini.

Mohamad Farouk berkata, suspek berusia 27 tahun ditahan ketika hadir di Ibu Pejabat Polis Daerah (IPD) Ampang Jaya selepas selesai memberi keterangan jam 9.45 malam tadi.

“Difahamkan, suspek bertindak sedemikian kerana tidak berpuas hati dengan mangsa yang mengendahkan arahan untuk memberhentikan kereta semasa pelanggaran kenderaan berlaku.

“Semakan dilakukan mendapati suspek tidak mempunyai rekod jenayah dan hasil ujian saringan air kencing dijalankan ke atas lelaki itu didapati negatif.

“Permohonan reman terhadap suspek akan dibuat pada hari ini bagi membantu siasatan mengikut Seksyen 323/506 Kanun Keseksaan atas kesalahan sengaja menyebabkan kecederaan dan ugutan jenayah,” katanya.


Berangan Jadi Yuna. Serius Kelakar!

Kami percaya wanita (atau lelaki???) dalam gambar ini adalah peminat setia Yuna.

Jika tidak masakan beliau sanggup bersusah payah untuk kelihatan sepeti Yuna.

Haha.. Menjadi kan? Kongsikan dengan rakan anda.


Beranikah Anda Mengikut Gaya Selfie Ekstrim Lelaki Ini? Kami Tidak

Hanya dengan tempat pemijak selebar panjang tapak tangan, lelaki ini sanggup mengambil risiko untuk mendapatkan ‘selfie’ yang terbaik!

Gunung Huang Shan yang terletak di China merupakan gunung yang paling menakjubkan dan yang paling indah di China. Lurahnya yang dalam dan dikelilingi awan dan kabus yang banyak menjadikan ia tarikan pelancong!


Berapa Banyak Bisnes Yang Anda Perlu Ada Untuk Menjadi Jutawan?

Siapa mahu jadi jutawan? Kami yakin ramai dikalangan kita mahu menjadi jutawan.

Pernahkah anda terfikir berapa banyak bisnes anda perlu ada untuk menjadi jutawan?
Ataupun hanya betul-betul fokus terhadap satu bisnes sahaja sudah cukup untuk menjadikan anda jutawan?

Untuk menjawab persoalan itu, disini kami kongsikan infografik tentang entrepreneur diserata dunia yang mempunyai pendapatan paling banyak. Menurut Forbes, terdapat 1426 Billionaire didunia pada tahun 2013. 960 orang daripadanya adalah self-made, dan selebihnya mewarisi kekayaan tersebut.

Infografik ini juga ada menganalisa profil 5 orang self-made billionair yang mendapat pendapatan daripada pelbagai bisnes. Kami betul-betul terkejut dengan jumlah bisnes yang dimiliki oleh Richard Branson. Sungguh banyak!

Melihat kepada sejarah mereka, kita dapat lihat bagaimana mereka bijak dan tidak putus asa menggunakan peluang meskipun peluang itu secara kasar takkan menjadikan mereka jutawan. Tetapi pengalaman-pengalaman itulah yang menjadikan jutawan billionair!


Berapa Lama Kesan Ganja Akan Berada Dalam Sistem Tubuh Anda?

Marijuana atau dalam bahasa kita ganja baru-baru ini menjadi bualan apabila ada usul untuk ‘menghalalkan’ penggunaan ganja di Malaysia. Tetapi timbalan menteri Belia dan Sukan, Datuk M. Saravanan menegaskan ganja tetap dadah dan ianya berada di bawah akta dadah berbahaya. Persoalan di sini, berapa lama kesan ganja akan berada di dalam badan kita?

Kesan ‘high’ kerana menghisap ganja hanya bertahan dalam beberapa jam sahaja (dalam 6 jam jika ianya dimakan), tetapi kesan tetrahydrocannabinol atau THC kekal di dalam badan pengguna dengan lebih lama.

Ganja boleh dikesan melalui ujian darah dan air kencing. Jika disedut, ganja akan masuk ke sistem darah melalui alveoli pada paru-paru. Jika ganja dimakan (biasanya dalam bentuk brownies), hati akan menukar THC ini kepada non-psychoactive marijuana metabolites, di mana ianya akan berlegar dalam badan dan disimpan dalam tisu lemak. Ada metabolit THC yang cuma berada dalam badan selama 20 jam dan ada metabolit seperti THC-COOH boleh berada dalam badan sehingga 13 hari.

Dalam satu kajian yang dibuat pada tahun 2014, penghisap ganja akan mempunyai kesan ganja dalam air kencing mereka selama 2 minggu dan kesan ganja ini tetap ada dalam darah walaupun penghisap ganja tidak menghisapnya untuk beberapa minggu.

Untuk penghisap ganja yang tidak aktif, kesan ganja boleh dikesan dalam air kencing dalam masa seminggu atau lebih dan ujian darah pula boleh mengesan level THC dalam badan selama 24 jam.

Tetapi jika anda seorang penghisap ganja yang aktif, ujian air kencing anda akan menunjukkan anda positif ganja selama lebih 100 hari selepas kali terakhir anda menghisap ganja dan ujian darah pula selama seminggu.

Datuk M. Saravanan berkata rakyat tidak boleh membandingkan Malaysia dengan negara-negara luar yang menghalalkan ganja seperti Holland dan beberapa negeri di Amerika. “Kita ada standard tersendiri untuk perkara ini dan ganja bukan budaya kita,” tambah M. Saravanan.

Jadi jika anda merancang atau sedang mengambil ganja, berhentilah sebelum anda dikenakan tindakan undang-undang. Kadangkala syarikat atau tempat anda bekerja berhak melakukan random drug test kepada setiap pekerjanya.

Banyak perkara yang perlu difikir sebelum boleh nak legalize weed ni. Yang paling penting perlu ubah mentaliti dahulu. Kalau makan di IKEA pun tak kemas meja, inikan pula nak halalkan ganja. Masyarakat kita masih belum bersedia untuk perkara yang high ini. Dan akhir sekali, kena tanya diri perlu ke ganja ni dalam kehidupan?


15 Tahun Ditahan Di Teluk Guantanamo, Dua Rakyat Malaysia Akan Dibicara Esok

Dua orang rakyat Malaysia yang dituduh berhubung insiden pengeboman mati di Bali, Indonesia, 19 tahun lalu bakal dihadapkan di Mahkamah Pangkalan Tentera Laut Amerika Syarikat (AS), Teluk Guantanamo, Cuba, pada esok Isnin.

Menurut laporan Harian Metro, Pejabat Suruhanjaya Tentera AS menyatakan tiga suspek sepatutnya dihadapkan ke mahkamah itu pada Februari lalu, namun perbicaraan terpaksa ditangguhkan akibat Covid-19. Kedua-dua suspek sebelum ini ditahan di kem tahanan Teluk Guantanamo sejak 2006 bersama seorang lagi rakyat Indonesia.

Kertas pertuduhan yang dimuat naik pejabat berkenaan menunjukkan kedua-dua suspek, Mohammed Nazir Lep dan Mohammed Farik Amin bakal berdepan dengan sembilan tuduhan, manakala suspek dari Indonesia pula berdepan lapan pertuduhan berkaitan dengan serangan pengganas Bali pada 2002 serta di Jakarta (pada 2003).

Pihak berkuasa dilaporkan berkata, pertuduhan itu tidak membawa kepada hukuman mati.

Suspek didakwa terbabit dalam serangan bom di Bali pada November 2002 yang mengakibatkan 202 orang maut dan serangan di Hotel JW Marriott, Jakarta pada Ogos 2003 yang membunuh 12 orang.

Pada 2003, ketiga-tiga suspek ditahan di Thailand dan dihantar ke rangkaian penjara rahsia Agensi Risikan Pusat (CIA) sebelum dipindahkan ke Teluk Guantanamo, pada September 2006.

Dalam masa yang sama, kedua-dua suspek dari Malaysia tersebut itu juga dipercayai mempunyai kaitan dalam perancangan Al-Qaeda untuk merempuh Menara Bank Amerika Syarikat setinggi 73 tingkat yang turut dikenali sebagai Menara Perpustakaan di Los Angeles dengan pesawat yang dirampas.

Seorang ketua Yakuza beri amaran kepada hakim mahkamah yang menjatuhkan hukuman mati kepadanya. Baca lebih lanjut melalui pautan di bawah.

‘Anda Akan Menyesal’ – Dihukum Mati, Ketua Yakuza Beri Amaran Kepada Hakim Mahkamah

‘Joe Ferrari’ Serah Diri Setelah Video Seksa Suspek Dadah Sampai Mati Tular

Berang Dimaki Penyokong, Pengadil Bola Sepak Keluarkan Pistol


Berasa Ditipu Founder Produk, ‘Team Leader’ Terpaksa Buang Stok Tak Laku Masuk Tong Sampah

Kekuatan sesuatu perniagaan lebih-lebih produk kecantikan sangatlah bergantung pada stokis dan ejen. Semakin banyak hasil jualan dibuat, semakin cerahlah perniagaan itu dapat terus hidup dalam pasaran.

Baru-baru ini seorang team leader suatu produk kecantikan memuat naik rakaman video di mana dia memunggah keluar daripada kereta dan membuang ribuan sacet minuman ke dalam tong sampah besar.

Menurutnya, insiden itu berlaku apabila founder mula menjual produk tersebut kepada pemborong sehingga menyukarkan dirinya membuat jualan. Lelaki itu menyatakan dia perlu ambil masa satu tahun untuk menghabiskan 10,000 kotak.

Bagaimanapun masih ada 2,000 kotak lagi yang masih belum terjual dan dia terpaksa membuangnya kerana tarikh luput sudah hampir.

Rata-rata netizen bersimpati dengan ejen tersebut dan berharap dia dapat tabah dengan ujian perniagaan tersebut dan berpesan agar dia dapat berhati-hati untuk memilih produk jualan pada masa hadapan.

Tambah netizen lagi, kebanyakkan founder menjadi ‘kaya’ bukan disebabkan produk mereka terjual kepada pelanggan, sebalik disebabkan mereka mengaut keuntungan daripada ‘pakej-pakej’ yang dijual kepada para stokis & ejen di seluruh negara.

Menurut team leader tersebut lagi, dia sudah redha dengan apa terjadi dan menganggap itu adalah sebahagian asam garam kehidupan dalam sesuatu perniagaan.

Dia juga mengucapkan ribuan terima kasih kepada netizen yang memberikan kata-kata semangat agar tidak berputus asa dan percaya akan ada rezeki lebih baik pada masa akan datang.


Berat Badan Hilang 18KG, Yasin Dedah Hidap Penyakit Tiroid Semasa Di Penjara

Imej terbaharu penyanyi nasyid dan komposer, Muhammad Yasin Sulaiman yang semakin kurus dan cengkung telah menarik perhatian ramai.

Menurut Yasin, berat badannya telah turun 18kg apabila menghidap penyakit tiroid ketika berada di penjara sejak November lalu. Penyanyi itu menegaskan dirinya sihat dan senang hati walaupun berat badan menurun daripada 66kg ke 48kg.

Beliau turut menzahirkan rasa syukur apabila pihak penjara menyediakan ubat untuk merawat penyakitnya dan mendapat rawatan susulan setiap bulan.

“Apa yang penting saya tidak mahu orang membuat andaian pihak penjara tidak beri saya makan. Makanan melimpah-ruah di penjara dan ramai banduan yang ‘gemuk’.

“Orang cakap saya tak cukup makan di penjara tetapi ramai banduan gemuk, saya saja tak gemuk. Saya juga pernah disahkan positif COVID-19 ketika di penjara.

“Ia menyebabkan saya tiada selera makan dan kurus. Itu satu pengalaman dan ini (menghidap tiroid) pengalaman lain,” katanya ketika ditemui pemberita selepas sebutan kes atas tiga pertuduhan dadah dihadapinya di hadapan Hakim Mahkamah Sesyen, Nik Nasimah Nik Mohammad, hari ini.

A post shared by Yasin Sulaiman (@yasinsulaiman)

Terdahulu ketika prosiding, Ariff Azami mengesahkan akan memfailkan representasi keempat kepada Jabatan Peguam Negara (AGC) dalam masa terdekat bagi mengkaji pertuduhan dihadapi Muhammad Yasin.

Pihak pembelaan memfailkan representasi itu atas arahan anak guam selepas representasi ketiga atas tujuan sama ditolak dua hari lalu.

Penyanyi nasyid itu didakwa memberikan dirinya dadah jenis ’11-nor-delta-9 tetrahydrocannabinol-9- carboxylic acid’ di pejabat narkotik Ibu Pejabat Daerah (IPD) Petaling Jaya, pada jam 11.05 malam, 24 Mac tahun lalu.

Dia didakwa mengikut Seksyen 15(1)(a) Akta Dadah Berbahaya (ADB) 1952 dan boleh dihukum mengikut Seksyen 15 (1) akta sama yang membawa hukuman denda tidak lebih RM5,000 atau penjara maksimum dua tahun jika sabit kesalahan.

Muhammad Yasin juga didakwa memiliki dadah jenis kanabis seberat 193.7 gram dan menanam 17 pokok dalam pasu plastik berisi tanah dan daripadanya kanabis, di kediamannya di Persiaran Surian, Damansara Indah Resort Home, PJU 3, Kota Damansara di sini, jam 5.30 petang, pada tarikh sama.

Pertuduhan memiliki dadah mengikut Seksyen 6 ADB dan boleh dipenjara seumur hidup atau tidak kurang lima tahun dan boleh disebat tidak kurang 10 sebatan, jika sabit kesalahan.

Bagi pertuduhan menanam pokok kanabis, pendakwaan dikemukakan mengikut Seksyen 6B (1) (a) ADB dan boleh dipenjara seumur hidup serta sebat tidak kurang enam sebatan, jika sabit kesalahan.

Sementara itu, Ariff Azami berkata, kandungan representasi keempat itu tidak boleh didedahkan, namun secara kasarnya ia membabitkan pertimbangan terma untuk kepentingan awam yang munasabah dan adil.

“Kita tidak minta sesuatu yang luar biasa. Ada asas dan sokongan dokumentasi (dalam representasi) yang dibenarkan mengikut undang-undang.

“Pembelaan tidak minta sesuatu yang pihak pendakwaan tidak boleh berikan. Sebab itu, kita tetap yakin walaupun representasi ketiga ditolak, kita akan masukkan representasi keempat dengan sedikit perubahan terma.

“Kita tetap optimis kes ini boleh diselesaikan tanpa melalui perbicaraan kerana Yasin dalam kategori tertuduh yang unik dan boleh diberi peluang. Banyak luahan hati Yasin termasuk keadaan kesihatan makin merosot dimasukkan dalam representasi,” katanya.


Berat Badan Lelaki Ini Pernah Mencecah 120kg Dan Kini Bakal Sertai IRONMAN Triathlon

Siapa yang tidak mengimpikan untuk mempunyai berat badan ideal. Anda haruslah berusaha dengan bersukan dan mengamalkan gaya hidup sihat untuk capai target.

Terbaharu, menjadi buah mulut netizen apabila seorang pemuda berusia 22 tahun bernama Bruce Tan mula dikenali kerana keazaman beliau untuk menurunkan berat badan mencipta satu fenomena. Untuk pengetahuan anda, berat badan Bruce sebelum ini pernah mencecah 120kg dan kini berjaya turunkan berat badan sehingga 48kg dalam masa 3 tahun.

Menurut Bruce, masalah berat badan yang dialami oleh beliau adalah sejak kecil dan keadaan tersebut berterusan sehingga ke alam persekolahan. Malah, disebabkan faktor berat badan beliau yang tidak ideal menjadikan beliau bahan ejekan rakan-rakan di sekolah. Oleh itu, beliau tekad untuk menurunkan berat badan.

Pada September 2015, Bruce memulakan langkah untuk bersenam dan menurunkan berat badan secara sihat. Pada bulan pertama, beliau berjaya menurunkan 8kg dan beratnya dari 120kg turun ke 112kg. Kini, beliau sedang mempersiapkan diri untuk menyertai Ironman Malaysia di Langkawi bulan Oktober ni.

Kejayaannya tersebut hasil daripada beliau nekad mengamalkan diet yang ketat dan seimbang. Beliau hanya makan oat untuk sarapan pagi manakala karbo tidak dibenarkan untuk makan malam. Selain itu, beliau juga kurangkan daripada makan makanan berminyak.

Tidak mudah sebenarnya untuk terus optimis menurunkan berat badan secara sihat. Tiada ‘jalan mudah’ untuk anda mendapatkan apa yang anda inginkan, tetapi anda haruslah berusaha bersungguh-sungguh untuk mendapatkan ia.

Jadi bagaimana? Anda rasa terinspirasi dengan kisah Bruce ini? Jangan lupa klik pautan di bawah untuk dapatkan artikel yang boleh memberikan inspirasi kepada anda.

Pernah Diejek Bulat Macam Doraemon, Saya Nekad Turunkan Berat Badan

Sakit Belakang Kerana Obesiti, Aku Nekad Lakukan Ini Untuk Turunkan Berat Badan

Inilah 7 Senaman Ringkas Yang Lelaki Ini Lakukan Hingga Berjaya Turunkan Berat Badan 40Kg


Beratur Hingga Luar Lot 10, Cawangan Pertama Don Don Donki Diserbu Orang Ramai

Bagi yang gemar melancong ke Jepun, pasti anda familiar dengan rangkaian kedai diskaun Don Don Donki yang cukup dikenali dalam kalangan pelancong terutama sekali rakyat Malaysia.

Umum mengetahui, Don Don Donki telah membuka cawangan pertamanya di Malaysia dan memilih Lot 10 sebagai lokasi pertama cawangan kedai tersebut. Sudah pasti berita tersebut telah membuatkan orang ramai berasa teruja dan tidak akan melepaskan peluang berkunjung ke kedai ini.

Terbaharu, beberapa gambar keadaan di Lot 10, Bukit Bintang telah tular di media sosial. Melihat pada gambar tersebut, orang ramai sanggup beratur sehingga ke luar bangunan dan juga beratur panjang dalam bangunan 3 tingkat tersebut demi untuk menjadi yang terawal berkunjung ke Don Don Donki.

Menjenguk ke ruangan komen, para netizen mengatakan orang ramai menyerbu kedai tersebut seperti tiada hari esok. Bukan itu sahaja, rata-rata netizen berasa terkejut ramai sanggup beratur panjang semata-mata untuk ke kedai ini.

Adakah anda sudah ke Don Don Donki ini? Menurut anda, kenapa kedai Don Don Donki ini menjadi kedai kegemaran ramai orang?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Rentas Negeri Untuk Bulan Madu, Pasangan ‘Instafamous’ Ini Dipanggil Pihak Polis

‘Malaysia King’ Buat Hal Di Amerika Syarikat, Bakal Hadapi Hukuman Penjara Lebih 10 Tahun


Kami Cuba Sendiri Beratur Untuk Kasut YEEZY Di KLCC Dan Ini Apa Yang Terjadi

Hujung minggu ini akan dilancarkan kasut edisi khas adidas, YEEZY BOOST 350 V2 ‘Semi-Frozen Yellow’. Ianya hanya dijual di adidas Originals KLCC sahaja dan anda perlu mendapatkan tiket raffle untuk sah menyertai cabutan undi untuk membeli kasut ini. Hanya 500 keping tiket raffle dikeluarkan oleh pihak adidas Originals KLCC.

Yeezy Boost 350 V2 • Semi-Frozen Yellow • Most Limited Pairs Of V2 EVER! • Release Date: November 18th!

A post shared by Sneaker Plug (@sneakeroven) on Nov 14, 2017 at 8:55am PST

Jadi untuk merasa sendiri hype kasut ini, kami menerjah KLCC seawal 5 pagi untuk melihat gelagat ‘peminat’ YEEZY yang ingin membeli kasut ini. Baru jam 5 pagi, memang sudah ramai yang beratur di pintu depan KLCC. Pintu hanya akan dibuka jam 6 pagi dan kemudiannya mereka perlu pula beratur di dalam untuk tulis butiran peribadi untuk mendapat satu tiket raffle.

Bila jam menunjukkan masa 5.50 pagi, ramai yang sudah tidak sabar untuk berlari dan beratur di dalam pula. Kekecohan hampir berlaku apabila ada pintu masuk lain di KLCC ini sudah dibuka lebih awal. Di KLCC ada 4 pintu utama. Jadi ada pengawal di pintu lain yang sudah membuka pintu lebih awal dan ada pembeli yang sudah berlari pantas untuk beratur.

Pengawal di pintu kami agak panik dan terus membuka pintu sejurus perasan ada kumpulan yang sudah masuk. Suasana yang tenang pada awalnya bertukar sedikit kucar-kacir apabila ramai yang menyerbu pintu untuk masuk.

Sampainya di atas, barisan pun sudah panjang berjela. Ingatkan jumlah yang datang kurang daripada 500 orang, tetapi tanggapan kami salah kerana bilangan orang yang datang memang melebihi jumlah tiket raffle yang disediakan. Begitulah betapa fanatiknya ‘peminat’ kasut YEEZY ini.

Tahniah diucapkan pada mereka yang menjadi 500 orang pertama dan perlu datang kembali ke KLCC esok pagi untuk cabutan undi. Steady betul sebab dengar cerita ada yang sanggup menyorok semalaman di dalam tandas KLCC semata-mata mahu menjadi salah seorang pemegang tiket raffle.

Walaupun semuanya terkawal, tetapi masih ada juga kekecohan yang berlaku di salah satu pintu utama. Mungkin selepas ini pihak pengurusan adidas Originals KLCC dapat membuat satu barisan khas (atau barisan di satu pintu sahaja) jika akan ada lagi drop kasut edisi khas YEEZY di masa akan datang. Pada yang menjadi salah seorang pemegang tiket raffle ini, selamat berjaya.

A post shared by Roman (@icepeak512) on Nov 16, 2017 at 12:17pm PST


Jom Beraya Bersama Chef Wan & Hunny Madu di Resort Homes, Bandar Sri Sendayan

Sebut sahaja Syawal, pastinya orang ramai akan mengingatinya sebagai bulan yang penuh dengan kegembiraan. Bermula dengan sambutan Hari Raya Aidilfitri, bulan ini turut dihiasi dengan budaya rumah terbuka serta ziarah-menziarah bagi merapatkan lagi hubungan silaturahim bersama rakan dan juga keluarga.

Bersempena dengan bulan yang penuh sambutan ini, Matrix Concepts juga tidak terlepas dalam mengadakan rumah terbuka mereka yang bakal diadakan di Resort Homes, Bandar Sri Sendayan. Rumah terbuka ini dibuka buat semua tetamu dimana anda boleh beramah mesra bersama dua selebriti terkenal yang bakal turut hadir bersama iaitu Chef Wan dan Hunny Madu.

Tidak sah rasanya jika rumah terbuka tidak dijamu dengan pelbagai pilihan juadah raya yang enak-enak. Sebut sahaja sama ada lemang, rendang, lontong, mee goreng, cendol durian kesemuanya ditawarkan dibawah satu bumbung.

Tidak hanya menawarkan juadah yang enak, anda juga bakal dihiburkan dengan dihiburkan dengan persembahan gamelan serta kumpulan muzik Arab. Menarik bukan?

Buat anda yang ingin kembalikan nostalgia seakan beraya sewaktu zaman kanak-kanak anda, mungkin ini rumah terbuka yang anda perlu anda nantikan. Pelbagai pilihan permainan tradisional turut tersedia untuk anda berhibur bersama rakan-rakan atau keluarga merangkumi congkak, sepak takraw, batu seremban, gasing serta chapteh.

Apa lagi? Ayuh memeriahkan Rumah Terbuka Resort Homes Bersama Chef Wan & Hunny Madu. Mungkin ini masanya untuk anda dapatkan tips masakan daripada Chef nombor satu Malaysia sambil menjamah aneka pilihan makanan yang tersedia.


Berbahaya Dan Kurang Ciri Keselamatan, Netizen Tegur Pengunaan Basikal ‘EUC’ Di Lebuh Raya

Basikal EUC mula menarik perhatian orang ramai kerana reka bentuknya unik dan futuristik serta bersaiz kompak yang memudahkan pengguna membawa kenderaan tersebut ke mana-mana.

Sedikit info mengenai kenderaan ini, basikal Electric unicycle (EUC) merupakan sebuah pengangkutan self balancing yang hadir dengan satu roda utama, motor elektrik, motor, bateri dan bahagian elektronik lain.

Baru-baru ini orang ramai berkongsi pelbagai pendapat tentang penggunaan EUC di kawasan lebuh raya setelah melihat beberapa gambar keping gambar tular di mana seorang lelaki menunggang kenderaan tersebut di lebuh raya.

Difahamkan lelaki ini telah menggunakan basikal EUC sebagai pengangkutan utama ke tempat kerja sejak beberapa tahun lalu. Menurut orang ramai, lelaki tersebut menggunakan kenderaan itu kerana fobia menaiki motosikal.

Namun tindakkan lelaki tersebut telah menarik perhatian orang ramai yang majoritinya tidak bersetuju dengan penggunaan basikal EUC terbabit di kawasan lebuh raya atas faktor keselamatan.

Tambah orang ramai lagi, pengguna basikal EUC mempunyai risiko lebih tinggi terdedah kepada kemalangan berbanding penggunaan motosikal kerana kekurangan ciri-ciri keselamatan pada basikal terbabit.

Pada masa yang sama ada pengguna media sosial mendakwa dia salah seorang kawan kepada lelaki terbabit berharap agar orang ramai mendoakan yang baik-baik kepada rakannya.

Ada juga netizen mendakwa orang Malaysia masih tidak boleh menerima perubahan teknologi pengangkutan masa kini yang telah menjadi salah satu alternatif bagi mengurangkan kesesakan jalan raya.

Klik pautan di bawah untuk baca lebih lanjut mengenai kenderaan bertayar satu ini yang mampu bergerak selaju 50km/j dan sejauh 120km/j dalam satu pengecasan penuh.

Unik Dan Futuristik, Lelaki Ini Buktikan Basikal EUC Mampu Ditunggang Menaiki Bukit Fraser


Berbaloikah Untuk Menonton ‘Avengers: Endgame’ Versi Terbaru?

Semalam bermulanya tayangan di seluruh dunia untuk Avengers: Endgame versi ‘terbaru’. Ketika versi ini diumumkan oleh presiden Marvel Studios, Kevin Feige, ianya mendapat respon bercampur daripada peminat; ada yang teruja dan ada yang beranggapan mereka sudah kena game sekali lagi dengan Marvel.

Jadi ramai yang tertanya-tanya adakah berbaloi untuk pergi menonton Endgame sekali lagi semata-mata untuk melihat adegan tambahan selama 7 minit? Ada rakan kami yang sudah menonton Avengers: Endgame 2.0 ini semalam dan berkongsikan serba sedikit adegan baharu yang anda bakal lihat. Amaran, ulasan mengandungi spoiler. Teruskan membaca jika anda tidak kisah.

Tiada langsung babak tambahan yang akan mengubah jalan cerita filem Endgame sedia ada. Tiada alternate ending untuk Endgame bagi versi 2.0 ini. Tony Stark tetap mati dan Captain America yang baharu tetap milik Falcon.

Just saw the re-release of Endgame. Movie was still awesome. The scenes weren't really worth it tho. It was a scene with bad cgi, a stan lee tribute, and a sneak peak at ffh. The poster they gave out was awesome tho. The poster was worth it. pic.twitter.com/on07mdBg9j

Babak tambahan selama 7 minit hanyalah sekadar segmen tribute buat Stan Lee, deleted scene yang tidak dimasukkan dalam Endgame dan adegan eksklusif untuk filem Spider-Man: Far From Home.

Jadi, adakah berbaloi untuk pergi menonton Avengers: Endgame 2.0? Bagi kami tidak kerana ianya hanyalah ‘permainan’ Marvel Studios bagi menambah kutipan Avengers: Endgame untuk cubaan memintas filem Avatar. Ianya juga dilihat sebagai salah satu aktiviti promosi tidak langsung untuk filem Spider-Man: Far From Home.

Nasihat kami adalah untuk anda simpan duit dan tonton Spider-Man: Far From Home sahaja minggu hadapan. Tetapi jika anda tetap mahu menonton Endgame 2.0 ini, kami tidak menghalang asalkan ianya memberi kepuasan untuk anda.


Tindakan Berani Lelaki Berbasikal Di Lereng Gunung Ini Sungguh Diluar Logik Akal Manusia

Perkenalkan Michal Kollbek, lelaki yang telah menjadi bualan mulut seluruh dunia kerana aksi berani beliau menunggang basikal di tebing gunung White Line, Sedona, Arizona. Untuk pengetahuan anda gunung ini telah diiktiraf sebagai kawasan reakrasi paling bahaya di dunia.

Aksi ini telah dirakam melalui sebuah dron. Saksikan bagaimana beliau totally defying the laws of gravity!


Berbekalkan Aplikasi Suntingan Video, Lelaki Ini Berjaya Hasilkan Jersi Berkonsepkan ‘Streetwear’

Siapa sahaja tidak meminati jenama streetwear seperti Stussy, bape dan seangkatannya yang majoritinya dipakai oleh golongan muda. Dengan rekaan yang trendy, ia menjadi pilihan para pencinta fesyen di luar sana untuk memilikinya.

Menerusi akaun TikTok @sonofloresta, beliau telah berkongsi gambar berkisar perjalanan menghasilkan jersi berkonsepkan streetwear hasil inspirasi dari jenama terkemuka dengan berbekalkan aplikasi suntingan video sahaja. Aplikasi yang dimaksudkan adalah Capcut.

Mempunyai minat yang mendalam terhadap fesyen, beliau pun memberanikan diri dengan mula mencipta rekaan hanya dengan aplikasi Capcut tersebut. Dengan gambar jersi kosong yang diambil dari Google, ia telah dikembangkan dengan menambah corak serta nombor lalu disimpan sejumlah idea rekaan yang akan dijadikan produk akhir.

Kemudian, beliau pun memilih satu rekaan yang diminati lalu diteruskan dengan meminta pengeluar berkongsi idea dalam memantapkan lagi hasil rekaan jersinya. Setelah berpuas hati dengan produk akhir, maka terhasilnya jersi pertama hasil rekaan menerusi aplikasi CapCut sahaja.

Gambar ini menerima views mencecah 1.1 juta dengan lebih 100,000 likes yang diberikan. Rata-rata netizen sangat kagum melihat hasil jersi streetwear milik beliau dan sangat berminat untuk mendapatkannya.

Jadi, benarlah seperti kata pepatah di mana ada kemahuan, di situ ada jalan. Pada hari ini, orang ramai bebas mencuba sesuatu baharu dengan menggunakan aplikasi tersedia menerusi  telefon pintar sahaja.


15 Tahun Jalin Rumah Tangga, Lisdawati Akui Pernah Tempuh ‘Ujian’ Suami Panas Baran

Sesuatu ujian dalam rumah tangga menguji pasangan untuk bersabar, belajar dan mengambil iktibar. Lebih lama usia perkahwinan itu, makanya banyak juga dugaan dan ujian yang menerpa.

Pelakon, Lisdawati mendedahkan sering diuji dengan sikap panas baran suaminya, Fauzi Nawawi, namun tetap bersyukur setelah 15 tahun mendirikan rumah tangga bersama Fauzi kerana ujian yang datang mengeratkan lagi hubungan suami isteri.

Menurut sumber, semasa Lisdawati mengadakan majlis ‘persandingan semula’ bersama suami baru-baru ini, dia mengatakan kesabarannya diuji lapan tahun pertama dengan sikap pemarah suaminya itu.

A post shared by Lisdawati (@lisdawati15)

Tambahnya, sikap baran Fauzi sekarang semakin berkurang. Selama 15 tahun perkahwinan, 70 peratus sikap Fauzi berubah menjadi lebih tenang, kemungkinan doa seorang isteri termakbul.

“Saya tidak boleh ubah diri suami 100 peratus sebab saya sendiri pun ada kekurangan dan kelemahan. Apa yang penting kami saling menerima,” ujarnya.

Bukan itu sahaja, Lisdawati berpendapat jika berlaku salah faham antara suami isteri, dia memilih untuk menyelesaikan masalah melalui mesej telefon berbanding bersemuka kerana bimbang berlaku perdebatan.

Selepas kedua-dua hati sudah sejuk, barulah mereka bersemuka untuk berbincang perbalahan atau masalah tersebut dan saling bermaaf-maafan.

Difahamkan, mereka merakam semula foto perkahwinan kerana mahukan gambar Lisdawati atau nama sebenarnya Nisdawati Nazaruddin menutup aurat.

Terdahulu, Lisdawati mendirikan rumah tangga dengan Fauzi pada 9 September 2007. Hasil perkahwinan, mereka dikurniakan empat orang cahaya mata.


Berbekalkan Bantuan ‘FindMy’, Pengguna Ini Berjaya Dapatkan Semula Apple Watch Yang Hilang Dalam Laut

Kita sudah biasa mendengar tentang peranti Apple yang berjaya ditemui di kawasan darat menggunakan aplikasi FindMy. Tapi tahukah anda bahawa peranti Apple sebenarnya masih boleh dijejaki walaupun berada di dalam air?

Perkara ini dialami sendiri oleh seorang pengguna bernama Jefferson Rocha yang mana kehilangan jam Apple Watch di laut Rio De Janeiro, Brazil semasa menaiki kapal layar.

Menurut beliau, jam tangan yang dipakai telah tertanggal dari pergelangan tangannya ketika sedang berenang dalam air. Rocha cuba mendapatkan semula Apple Watch miliknya tetapi gagal.

Susulan itu, beliau kembali ke kapal layarnya semula dan agak mengejutkan apabila Apple Watch tersebut masih dapat dijejak oleh aplikasi Find My walaupun berada di dalam dasar laut.

Apple Watch tersebut bagaimanapun mati selepas itu namun keesokan harinya telah menerima notifkasi daripada FindMy yang mengatakan Apple Watch telah dihidupkan. Beliau lalu menghidupkan Lost Mode dan memasukkan beberapa maklumat peribadinya supaya sesiapa yang menjumpai jam tangan itu boleh menghubunginya.

Akhirnya, seorang remaja berusia 16 tahun menghantar mesej kepada Rocha di Instagram mengatakan bahawa beliau bersama bapanya telah menemui Apple Watch tersebut.

Difahamkan jam tangan itu berjaya ditemui oleh Benoni Antonio Filho, seorang penyelam berusia 50 tahun yang menjaga taman karang dan sentiasa mengumpul barangan hilang untuk dikembalikan kepada pemilik asal. Selepas Apple Watch itu ditemui, Filho mengecaj peranti tersebut dan tunggu sehingga terpapar mesej dari aplikasi Find My.

Filho kemudian meminta anaknya untuk menguruskan proses pemulangan kepada pemilik asal. Difahamkan jam Apple Watch itu telah pun berjaya dipulangkan kepada Rocha dan masih berfungsi seperti biasa.

Untuk makluman, setiap model Apple Watch adalah kalis air sepenuhnya  bermula dari Apple Watch Series 2. Menurut Apple, peranti itu telah diuji untuk berfungsi sehingga 50 meter di bawah air. Untuk Apple Watch Ultra pula, tahap rintangan meningkat kepada 100 meter dalam.

Perlu diingat, Apple tidak melindungi kerosakan impak daripada air meskipun peranti tersebut boleh digunakan sewaktu berenang, menyelam atau mandi. Boleh lawati laman rasmi Apple untuk mengetahui lebih lanjut tentang rintangan air Apple Watch dan perkara yang perlu dilakukan apabila ia basah.


Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19

Penularan wabak COVID-19 kian meningkat di Malaysia dan pastinya ini membimbangkan rakyat Malaysia. Mana tidaknya, wabak ini boleh berjangkit dan juga boleh menyebabkan kematian.

Sebelum ini, kita sudah ketahui situasi sebenar khemah saringan COVID-19, kini apa kata pula anda ketahui pengalaman pesakit yang dijangkiti COVID-19 dan telah pulih serta dibenarkan pulang ke rumah.

Menerusi perkongsian pengguna Twitter @xzAmyxz, beliau berkongsi pengalaman rakannya yang hamil 3 bulan dan disahkan COVID-19 serta baru sahaja dibenarkan pulang setelah pulih dari wabak tersebut.

Nak share one of my experience yang disahkan positif Corona Covid-19.

Alhamdulillah after 12 days warded, she was discharged last night. https://t.co/JlV7KlDUKY pic.twitter.com/8Y0xMiSIOP

Setiap orang memiliki pengalaman yang berbeza dan ini pula kisah Farah Salwani yang baru sahaja dibenarkan pulang selepas 12 hari dikuarantin di pusat perubatan.

Menurutnya, tiada ubat khas untuk merawat jangkitan wabak tersebut dan setiap orang yang dijangkiti wabak akan menunjukkan simptom berbeza mengikut tahap imunisasi badan individu.

Rawatan yang diberikan akan mengikut simptom yang ditunjukkan seperti jika sesak nafas akan diberikan oksigen, jika muntah akan diberikan ubat tahan muntah dan sebagainya.

Tambahnya lagi, pelawat tidak dibenarkan masuk dan jika pelawat ingin mengirimkan barang atau makanan, petugas akan ambil dan sampaikan kepada pesakit.

Pelawat tak dibenarkan langsung masuk melawat, tapi makanan/keperluan dibenarkan hantar. Itupun nurse yang akan hantar ke bilik. pic.twitter.com/xNTgtwPE2s

Bila warded HUSBAND AND WIFE positif covid-19, anak sulung adik jaga, yang di rumah kena kuarantin, so jiran banyak membantu selain dari family.

SEMANGAT INI YANG KITA MAHUKAN. KERJASAMA AND PERTOLONGAN KETIKA SUSAH. pic.twitter.com/idShrInLpU

Tidak lama selepas beliau dimasukkan ke dalam hospital, suaminya turut disahkan positif dan terpaksa dikuarantin di hospital. Oleh itu, anaknya dijaga oleh adiknya dan jiran tertangga banyak membantu beliau dan suami untuk membeli barang keperluan.

Selepas 12 hari, akhirnya beliau bebas dari wabak tersebut dan dibenarkan pulang. Akan tetapi, tidak berakhir di situ kerana pihak Kementerian Kesihatan Malaysia datang ke rumahnya untuk buat disinfection spray.

After dah discharged, patient akan ada next follow up checkup. And also KKM akan datang rumah buat disinfection spray. pic.twitter.com/WZZRiJBrig

Ini sebagai langkah berjaga-jaga dan untuk memastikan tiada wabak tersebut di dalam rumah. Walaupun sudah dibenarkan pulang, beliau masih perlu kuarantin diri di rumah.

Jika anda tiada direct contact ataupun simptom COVID-19, maka anda tidak perlu buat saringan di hospital. Patuhilah arahan Perintah Kawalan Pergerakan yang telah dikuatkuasakan ketika ini.

Untuk ketahui perkembangan terkini tentang COVID-19, anda boleh baca di The Vocket pada pautan di bawah ini.

PM Rayu Rakyat Malaysia ‘Stay At Home’ Untuk Putuskan Rantaian COVID-19

Netizen ‘Luah Perasaan’ Tentang Perniagaan Mereka Yang Terkesan Kerana COVID-19

Lebih 500 Disahkan Positif, KKM Gesa Ahli Jemaah Tabligh Terus Tampil Buat Pemeriksaan COVID-19


Berbentuk ‘Crewmate’ Among Us, Nugget BTS Meal Ini Kini Dibida RM213,545

Menu ‘world tour’ kolaborasi antara McDonalds bersama kumpulan K-Pop BTS telah mendapat sambutan yang hangat dalam kalangan peminat BTS di negara kita bahkan di seluruh rantau Asia Tenggara.

Berikutan pembungkusan makanan The BTS Meal yang unik dan berwarna unggu sinonim dengan kelab peminat Army BTS, ada juga antara mereka yang sanggup menjual semula pembungkusan set makanan ini di Carousell dan Shopee untuk dijadikan punca pendapatan.

Dalam pada itu, bukan sahaja pembungkusan The BTS Meal bahkan ada juga penjual yang mahu menjual semula sekeping Chicken McNugget dalam set The BTS Meal di eBay. Uniknya, bentuk McNugget ini bukan seperti biasa kita lihat tetapi secara kebetulan ia terhasil persis karakter crewmate dalam aplikasi permainan dalam talian Among Us.

Chicken McNugget ‘Among Us’ ini sedang dijual secara bidaan di eBay. Setakat artikel ini ditulis, seramai 160 orang pembida telah membida untuk membeli McNugget ini dan harga bidaan yang paling tinggi dicatatkan setakat ini telah mencecah sebanyak USD51,800 (~RM213,545).

there's a $34,443.43 among us chicken nugget on sale and i don't know how to feel about it??? but also?? i want ithttps://t.co/9I02dtWdmf pic.twitter.com/uf3bRe6dDE

Penjual turut menyertakan penerangan bahawa McNugget ini dijangka hanya mampu bertahan selama 14 hari dan akan segera dihantar kepada pembida yang bertuah sebelum ia tamat tempoh.

McNugget yang unik ini akan dibungkus menggunakan pembungkusan kedap udara bagi mengekalkan ‘kesegarannya’ dan  dihantar menggunakan perkhidmatan penghantaran kelas pertama USPS.

Pakej pembelian ini turut disertakan sekali dengan sos legenda Szechuan Sauce sekiranya pembeli mahukannya. Acara lelongan untuk membida Chicken McNugget Among Us ini akan berakhir dua hari sahaja lagi di halaman eBay.

Walau bagaimanapun, sedikit kecewa bagi peminat Army BTS di Malaysia kerana jualan lelongan McNugget ini tidak ditawarkan untuk penghantaran ke Malaysia. Jika diberi peluang, sanggupkah anda sebagai Army BTS di Malaysia untuk membida Chicken McNugget Among Us ini?

Baca lagi mengenai bekas makanan The BTS Meal yang dijual semula oleh reseller menerusi pautan di bawah ini.

Mendapat Sambutan Luar Biasa, ‘Reseller’ Ambil Kesempatan Jual Semula Bekas The BTS Meal

Bukan Sekadar Bungkusan Makanan, Lihat Gaya Kreatif Army Abadikan BTS Meal

Sudah Mula Dijual, ‘Army’ Serang McDonald’s Seawal 10 Pagi Kerana BTS Meal


Berbisnes Dalam Ekonomi Suram? Lakukan 9 Perkara Ini

Kalau tanya ekonomi suram, ini pengalaman yang saya boleh kongsikan apabila kita mempunyai kedai:

1. Keluar dari kedai. Cari peluang bisnes di luar sana. Jika terpaksa singkatkan masa operasi kedai, lakukan sahaja.

2. Guna pendekatan baru dalam membina pelanggan baru. Jika kita tidak pernah guna konsep ‘tunjukkan nilai’, masa inilah kita buat. Kita lebih menjaga pelanggan, layanan seperti pelanggan membeli mahal (walaupun murah beliannya), dan banyak lagi.

3. Bina pakatan bisnes sekitar kita. Kalau kita keluar mencari pelanggan, bantu juga kedai-kedai sekeliling kita. Saya pernah membawa flyers klinik gigi di serata kampung ketika promosi. Mereka akan jadi ‘sekutu’ marketing kita pula.

4. Industri lain yang berjaya, tiruvasi sahaja. Laksanakan dan ubah ikut kesesuaian. Kalau takut, buat skala kecil dahulu.

5. Elak buka bisnes lain dengan alasan mahu tampung ‘overhead’ kedai. Percayalah, kita akan tersepit. Fokus itu adalah kuncinya.

6. Kaji apa pelanggan terbaik kata pada kita. Telefon mereka. Feedback. Masa saya buat ini, mereka kata, “Kerana penjelasan yang mudah untuk saya faham.” Saya bawa mesej ini dalam marketing ataupun ketika menjual. Itulah dikatakan USP. Kita boleh ada banyak USP dalam satu-satu masa.

7. Bersedia dengan skill yang perlu kita mahir dalam menghasilkan unik pada kedai kita. Ekonomi lagi suram, kita lebih ada skill. Lagi suram, lagi ber-skill. Baru pelanggan terasa ‘magnet’ yang kita ada.

8. Guna Business Model Canvas (BMC). Ia untuk pastikan arah bisnes kita itu dalam kawalan risiko yang lebih baik. Saya habiskan banyak masa disini. Sehingga 7 model bisnes diperlukan dalam tempoh 7 tahun. Seakan bertuah pula angka 7 ni, kan?

9. Akhir sekali, apa yang kita cuba buat, cabarannya sangatlah besar. Pejamkan mata, bercakap sehingga telinga kita dengar, apa yang akan berlaku dalam masa 3-5 tahun akan datang.

Seolah kita telah berada dimasa hadapan. Mainkan lagu motivasi.

Menangislah! Bersemangatlah! Kerana kita telah tahu perasaan berjaya itu!

BACA: 9 Bisnes Yang Meningkat Naik Ketika Kegawatan Ekonomi


Berbogel Di Pohon Suci, Influencer Rusia Dihalau Dari Indonesia

Warganegara asing yang berbogel di pohon suci yang terletak di Kuil Babakan, Kampung Adat Bayan, Kecamatan Marga, Kabupaten Tabanan, Bali akhirnya dikenakan tindakan pengusiran oleh pihak berkuasa Indonesia.

Keputusan mengenai pengusiran itu disampaikan Ketua Pejabat Wilayah Kementerian Hukum dan Hak Asasi Manusia Bali, Jamaruli Manahuruk melalui siaran media semalam.

Proses menghantar pulang seorang wanita warganegara Rusia dikenali sebagai Alina Fazleeva dilakukan selepas menjalani proses penyiasatan di Sub-Direktorat V Ditreskrimsus Polda Bali.

“Adalah dirancang Alina Fazleeva sekiranya tiada sebarang masalah, pengusiran akan dilakukan secepat mungkin,” kata Maruli.

Selain menjalani pemeriksaan polis, Alina turut menjalani pemeriksaan yang dijalankan oleh pihak imigresen Denpasar. Dia didakwa melakukan perbuatan tidak bermoral dengan menyiarkan gambar bogel di akaun media sosialnya.

“Foto itu diambil di kawasan keramat Pohon Purba Beringin di kampung klan daerah Tabanan,” kata Maruli.

Seperti yang dilaporkan sebelum ini, warga Bali dikejutkan dengan tindakan seorang model warga asing bergambar tanpa seurat benang.

Tindakan ini dilakukan oleh seorang wanita pemilik akaun instagram alina_yogi pada pokok kayu putih berusia ratusan tahun yang terletak di belakang Pura Babakan, Kampung Adat Bayan, Kecamatan Marga, Kabupaten Tabanan, Bali.

Ketika merakam, model asing itu dilihat tidak memakai apa pun dan berdiri di celah-celah lengkung pokok kayu putih itu. Tindakan ini kemudian dikritik oleh netizen Bali. Bukan hanya mengkritik, malah para netizen turut meminta kerajaan Indonesia campur tangan.

Kecaman dilemparkan kepada Alina Yogi kerana pokok Kayu Putih tempat gambar diambil dianggap suci oleh sebilangan masyarakat Bali. Alina kemudian membuat permohonan maaf dan bersetuju untuk membayar upacara pembersihan. Bagaimanapun, ini tidak menghalang langkah imigresen daripada mengenakan sekatan ke atasnya.

Influencer Malaysia kebanyakannya fake serta gagal pengaruhi orang. Rujuk pautan di bawah untuk membaca.

Influencer Malaysia Kebanyakannya ‘Fake’ Serta Gagal Pengaruhi Orang Ramai

PM Justin Trudeau Anggap ‘Influencer’ Kanada Bodoh Selepas Video Parti Atas Pesawat Tular

Gara-Gara Konten ‘Prank’, Influencer Rusia Ini Mungkin Dihantar Ke Penjara Gulag


Berborak Ketika Konvoi, Dua Pemuda Terjatuh Motosikal Selepas Berlanggar Satu Sama Lain

Tindakan sekumpulan pemuda ‘berkonvoi’ dengan membawa motosikal perlahan membawa padah apabila dua daripadanya terjatuh selepas berlanggar antara satu sama lain.

Menerusi rakaman video dashcam yang dimuat naik melalui akaun Twitter @myjoe_ itu, terdapat lima buah motosikal bergerak perlahan secara berkumpulan. Dua daripada didapati sedang berbual di antara satu sama lain.

Tiba-tiba penunggang motosikal yang berada di belakang sekali melanggar salah seorang rakannya lalu kedua-duanya terjatuh dan berguling beberapa kali di atas jalan raya.

Dah la block jalan, berborak lagi atas motor. 😓 hati2 semua bila atas jalan raya pic.twitter.com/lJuHB1kCWs

— MyJoe Store 🇲🇾 (@myjoe_) December 4, 2022

Impak kedua-dua penunggang motosikal terjatuh itu telah menyebabkan topi keledar tertanggal daripada kepala masing-masing.

Pada akhir rakaman video itu, kenderaan yang merakam kemalangan itu membuat brek kecemasan untuk memperlahankan kenderaan dan mengelak daripada melanggar kedua-dua mangsa.

Netizen berasa simpati selepas melihat keadaan yang menimpa kepada mereka. Orang ramai berharap tiada kecederaan serius berlaku dan kedua-duanya segera pulih.

We need to normalise wearing fullface helmets even riding small bikes. Cost will be a factor but those who can afford it should start. https://t.co/ALAzQ3cAMN

— Ahmad Ridhuan 이도환 🇲🇾 (@theahmadridhuan) December 4, 2022

Hope nothing happen to both of them…😢😢😢God Bless… https://t.co/xTcIVuwIMk

— Uthayaan_Sekhon🔥 (@uthayaan_sekhon) December 4, 2022

Helmet steng ni korang tak payah pakai la. Kalau partner korang belikan, maknanya dia tak sayang la tu 🥲. Takda safety langsung. pic.twitter.com/jB0ueKFbLe

360 hazards coming from everywhere. Be careful and responsible on the road my friend. https://t.co/FEkC62xuYR

— Lumayan gampang (@_kntspco) December 4, 2022

Netizen turut meluahkan pendapat bahawa setiap penunggang motosikal tidak perlulah ‘lane-hogging‘ ketika berkonvoi kerana ia boleh menyusahkan pengguna jalan raya yang lain. Sekiranya berlaku satu kemalangan kecil, ia boleh melarat menjadi kemalangan besar melibatkan orang lain.

Tambah orang ramai lagi, setiap penunggang motosikal perlulah menggunakan topi keledar yang menepati ciri-ciri keselamatan yang disahkan oleh badan-badan berkuasa.


Berbuka Puasa Dengan Pakej Premium Di Ibrahim’s Fatty Crab, Avenue Ampang, Ini Yang Dihidangkan Kepada Kami.

Minggu pertama puasa, kami berpeluang ke Ibrahim’s Fatty Crab di Avenue Ampang. Dengar saja fatty crab sudah boleh dibayangkan restoran ini pasti menghidangkan makanan laut dengan cara masakan cina. ‘Ibrahim’ pula mungkin kerana pemiliknya seorang cina muslim seperti kebiasaan restoran cina halal di ibukota.

Masuk saja, terlihat susunan beberapa akuarium dengan hidupan akuatik mewah. Ada udang kara, ketam nipah, ketam eropah, tiram, ikan talapia dan pelbagai lagi. Ikan ketutu (ikan hantu) pun ada! Bukan calang-calang restoran ini. Kami dah mula ketar lutut memikirkan damage yang bakal kami kena nanti.

Baca : Restoran Cina Muslim Amber, Menu Bertaraf 5 Bintang Dengan Harga Murah Tak Terduga

Setelah duduk di meja bulat beralas kain merah (kenapa mesti merah?), kami diberikan menu khas pakej Ramadhan. Meneliti menu diberi, alhamdulillah nampaknya semua makanannya halal (oh ya, ini di Ampang bukan di Seoul) dan harganya tidaklah se’ngeri’ jangkaan.

Baca : Ini Penjelasan Saya Tentang Isu Makanan Halal Di Restoran Gosami, Seoul

Memandangkan kami berenam dan semuanya tamak serta bersemangat untuk meratah seafood, kami memilih Pakej Premium yang katanya sesuai buat 8 ke 10 orang.

Harga kita cerita kemudian, mari tengok apa yang ada dalam pakej yang dikata premium sangat itu dulu.

Sebagai juadah berbuka puasa, kami diberi kurma, kacang dan teh cina tanpa diminta. Juga disediakan air sirap selasih secara ‘free flow’.

Kemudian kami dihidangkan pula nasi putih seorang semangkuk, petanda lauk-pauk premium bakal tiba.

Lauk pertama yang dihidangkan adalah Butter Cream Lobster. Udang kara yang diimport dari Australia ini dimasak sedap sekali. Isinya masih segar dan juicy. Dipotong sempurna, memudahkan untuk dimakan. Krim menteganya dimasak secukup rasa cuma kuahnya kami berpendapat agak cair. Jika pekat sikit lagi, pasti lagi power!

Ini memang level jilat lengan! Mongolia French Crab namanya. French crab ini dimasak cara masakan Mongolia, memang unik. Rasa lada hitam bersama lemak mentega memberi kelainan berbanding hidangan ketam yang biasa dimakan. Ditambah pula dengan isi ketam yang besar, segar dan manis, memang tak puas! Tengah taip artikel ini pun rasa macam ingin berbuka di sana lagi hari ini. Ah, nafsu.

Mud Crab 3 Rasa. Bukan seekor, tapi 2 ekor ketam nipah bersaiz XL dihidangkan dengan dimasak 3 rasa. Rasa masam pedas, manis dan masinnya agak strong dan menusuk tekak. Sedap dimakan dengan nasi atau boleh juga diratah begitu sahaja. Banyak sayuran di dalam kuahnya memberi kepelbagaian rasa. Alah masak 3 rasa, memang sedaplah kan? Kena pula dengan isi ketam yang memang manis, tak perlu cerita banyak lah.

Seterusnya muncul pula Indonesia Style Fried Tiger Grouper, iaitu ikan kerapu dimasak gaya Indonesia katanya. Kuahnya dicampur buah nenas menghasilkan rasa masam-masam manis. Rasanya yang berlawanan dari masakan lain yang telah terhidang, menjadikannya menu sampingan yang tepat. Apatah lagi bila ikannya dideep fried sempurna, membuatkannya garing di luar, juicy di dalam.

Butter Cream Prawn, menu yang boleh dianggap tipikal di sebuah restoran makanan laut. Namun di sini, rasanya tetap menyerlah. Sangat sedap dan menepati rasa sebenar udang mentega. Walaupun udangnya nampak kecik berbanding lauk yang lain, tetapi rasanya yang lemak berkrim cukup untuk kita lupakan soal saiznya itu.

Walaupun di restoran masakan cina, kalau yang makannya melayu, memang kurang lengkap kalau tiada tom yam. Mungkin atas sebab itu jugalah Seafood Tom Yam berada dalam pakej premium ini. Bukan tom yam yang terbaik pernah kami rasa, tetapi tidaklah mengecewakan. Lagipun tom yam bukan specialty mereka, maka bolehlah dimaafkan.

Baca : Sara Tomyam Seafood Cheras Perdana Sediakan Masakan Thai Yang Pasti Puas Hati

Seterusnya Special Fried Chicken. Ayam goreng ini biasa kita jumpa di restoran-restoran cina muslim yang lain, cuma namanya mungkin berbeza. Digoreng rangup dengan rasa garam dan lada hitam yang ketara. Memang layan.

Untuk stabilkan sedikit asid urik dari semua seafood tadi, wajarlah dimakan juga Broccoli With Crab Meat ini. Sekurang-kurangnya ada juga sayur hijau masuk perut bersama. Apatah lagi bila sudah dimasukkan sekali ke dalam pakej, kan? Kalau nak harap dipesan ala carte, macam tidaklah jawabnya. Apa pun, hidangan ini pun sedap. Serius.

Masakan cina di dalam claypot memang sudah menjadi kebiasaan. Tujuannya supaya dapat mengekalkan kepanasan masakan dalam masa yang lama. Begitu juga dengan kesegaran bahan-bahan yang dimasak turut tahan lama. Kerana itu Claypot Braised Taufu yang dihidangkan ini marvellous rasanya! Dipenuhi kiub taufu, cendawan butang, lobak merah dan pelbagai sayuran lagi. Penggemar sayur pasti akan hargai hidangan ini.

Memandangkan pakej premium ini dicipta untuk sajian sehingga 10 orang, maka pelanggan pakej ini boleh memesan sehingga 10 gelas air fresh juice. Kami hanya berenam, jadi kami order seorang satu sajalah. Terdapat pelbagai pilihan dari menu, pasti ada yang berkenan di hati. Paling popular, air jus buah naga, seperti dicadangkan salah seorang krew di sini.

Sedang kami asyik menjamu selera setelah hampir 15 jam berpuasa (ya, kami tahu anda di sana puasa sampai 19 jam), kami ditegur seorang jejaka ber’goatee’ kemas. Memperkenalkan diri sebagai Marzuki Mohamad, beliau adalah pemilik bersama restoran Ibrahim’s Fatty Crab ini.

Baca juga : Dilema Puasa Di Negara Waktu Siang Panjang. Mungkin Ini Dapat Bantu Anda Buat Keputusan

Bukan berdarah cina apatah lagi seorang mualaf, restoran yang baru beroperasi dalam sebulan ini, sememangnya dimiliki dan diusahakan oleh Tuan Marzuki bersama keluarga besar beliau. Beliau sangat mengalu-alukan para pengunjung untuk datang ke restoran ini untuk mencuba sendiri pelbagai masakan hidupan laut mewah dengan harga yang berpatutan berbanding restoran-restoran cina yang ada.

Memang ada benarnya kata-kata Tuan Marzuki itu kerana pakej premium yang kami cuba itu jika di tempat lain, kami pasti harganya dengan mudah boleh mencecah RM800-RM900. Di sini harga pakejnya hanyalah RM598 bersih!

Jika anda adalah peminat dan biasa dengan hidangan makanan laut mewah, anda akan puas hati makan di sini, insyaAllah. Bukan hanya kerana kepelbagaian pilihan hidupan laut yang ada, tetapi juga kerana makanannya yang halal, lazat serta harganya yang berpatutan.

Nama Premis : Ibrahim’s Fatty Crab
Lokasi : No.18 Jalan Avenue 1, Avenue Ampang 68000, Ampang, Selangor (waze)
Layari : Instagram dan Facebook mereka.


Berbuka Puasa Di Korea Dan Hampir Termakan Babi

Nota Editor: Pengalaman yang tak dapat dilupakan ini telah dikongsikan oleh Meor Farid Asyradi di Facebook Page Travelog MR.Traveller. Kami kongsikan semula di sini dengan izin dari penulis. Semoga ia turut membantu anda sewaktu travel di sana.

Untold Story : Pengalaman Berbuka Tak Boleh Lupa.

Pada tahun 2012 ketika mengikuti program summer School di Inha University Korea, saya dan beberapa sahabat dari UM ditempatkan di hostel Universiti. Ketika itu musim panas, dan bahang kepanasannya dirasai hingga ke malam.

Selain panas, waktu itu juga adalah bulan Ramadhan. Puasa hingga 16 jam. Suasana Ramadhan di sini jujur tak dapat dirasai seperti mana di Malaysia dan negara Islam.

Nak dijadikan kisah, di hostel kami memang disediakan makanan untuk sesi pagi dan malam. Kami pelajar muslim juga turut dihidangkan juadah berbuka persis pelajar dari negara-negara lain yang bukan Islam. Cuma katanya boleh pilih untuk makanan halal, khas buat muslim.

Sewaktu sedang beratur mengambil makanan sambil memegang tray macam pelajar asrama, sebaik tiba giliran saya, makcik dewan makan tersebut menuangkan ke dalam tray saya, nasi, kimchi dan sejenis lauk berkuah hitam macam masak kicap. Pelajar lain juga begitu.

Setelah selesai aku terus bawa tray tersebut ke atas meja makan. Beberapa minit sebelum berbuka, seorang rakan saya menemui saya dan berkata,

“Radi tahu tak itu lauk apa ?” tanya dia sambil menunjukkan ke arah lauk berkuah hitam itu.

“Ikan masak kicap kan ?” aku jawab dengan yakin tanpa keraguan.

“Takla. Itu Ba Alif Baya” Balasnya pantas.

“Seriussss!” Aku terkejut. Rakan-rakan di sekitar meja aku juga begitu.

Untuk kepastian, kami pergi menuju kepada mak cik tadi, nak tegur, saya tak tahu cakap Korea. Cuma boleh tanya, betulkah itu Ba Alif Baya. Dalam bahasa Koreanya Goki goka ke apa saya tak ingat.

Mak Cik itu dengan tenang mengangguk mengiakan. Menggeletar tray yang saya pegang. Segera saya letakkan semula tray tersebut. Akhirnya berbuka dengan nasi dan sayur kimchi.

Sangat sedih setelah berjam berpuasa. Namun tetap bersyukur. Kami juga siap buat report kepada pihak program berkaitan isu yang berlaku. Mereka mohon maaf atas kesilapan tersebut.

Jauh di sudut hati terdetik juga, kalau kawan tadi tak tegur, dapat juga rasa lauk masak kicap tu. Tak sengaja tidak mengapa kan?

Mulai saat itu, setiap kali waktu berbuka, saya akan ke masjid Itaewon yang mengambil masa satu jam untuk tiba. Perlu naiki bas kemudian kereta api Korail, akhir sekali subway. Baru tiba. Makanan di Masjid Itaewon memang best.

BACA: Pelajar Malaysia Kongsi Pengalaman Berpuasa 20 Jam Sehari Di Perantauan

BACA juga: ‘Volunteering Works’ Bawa Lelaki Ini Travel Ke Perbagai Negara

LIKE dan FOLLOW Vocket di Facebook serta Instagram


Bercakap Kasar Dan Kurang Sopan, Lelaki Ini Kongsikan Pengalaman Berkerja Di Melaka

Setiap negeri-negeri yang ada di Malaysia mempunyai keunikkan identiti tersendiri, samada dari segi makanan, bangunan, loghat mahupun dialek penduduk kawasan setempat.

Seorang lelaki telah berkongsi bersama-sama followers TikTok bagaimana setiap hari berkerja, dia akan berhadapan dengan kata-kata ‘makian’ dan ‘cacian’ daripada rakan sekerja kilang yang terletak di Melaka.

sebab kan ramai yang tanya saya semalam..lebuh kurang macam ni la #loghatmelaka

♬ original sound – iswan ISHAK – iswan ISHAK

Menurutnya lagi, loghat Melaka memang cukup terkenal sebagai ‘bahasa’ yang paling kasar di dalam Malaysia berbanding loghat-loghat daripada negeri lain. Jika orang tidak biasa dengan budaya di Melaka, nescaya orang itu akan ‘koyak’ atau terasa hati apabila bersembang dengan orang di negeri tersebut.

Tambah lelaki ini lagi, walaupun dialog harian orang Melaka ini agak ‘kasar’ dan ‘kurang sopan’ tetapi orangnya yang baik-baik serta ramah bermesra dengan orang lain.

Perkara ini telah menarik perhatian followers TikTok @iswanishak serta bersetuju dengan pengalaman yang dikongsikan olehnya. Tambah mereka lagi, dialog kasar atau dikenali sebagai ‘kahau’ oleh penduduk setempat selalunya hanya digunakan di antara teman-teman yang rapat sahaja.

Sekiranya anda berpeluang untuk pergi ke Melaka dan berjumpa dengan penduduk setempat, janganlah pula anda terkejut dan berkecil hati sekiranya mendengar kata-kata yang kurang enak didengari.

Sebab itulah budaya dan loghat yang sesetengah orang Melaka ‘hidupkan’ dari dulu sehingga ke hari ini.

Tahukah anda suara hebahan vaksinasi yang tular di Melaka merupakan suara dari seorang guru? Baca lebih lanjut untuk tahu lebih lanjut ‘Cikgu Amir ini melalui pautan di bawah.

Kenali ‘Cikgu Amir’, Suara Di Sebalik Hebahan Vaksinasi Loghat Melaka Yang Tular Baru Ini

Sudah Sebati Dengan Loghat ‘Ganu’, TikTok Wanita Cina Ini Buat Netizen Teruja

Usaha Pelumba LTdL Bertutur Bahasa Inggeris Dengan Loghat Terengganu Dipuji Netizen


Tinggal Sehelai Sepinggang Selepas Bercerai Dengan Wanita Negeri Sembilan, Fakta Atau Auta

“Kalau bercerai dengan wanita Negeri Sembilan, keluar rumah sehelai sepinggang lah kamu!”

Di atas ialah antara salah faham terbesar masyarakat yang bukan dalam lingkungan Adat Perpatih terhadap adat ini. Dikatakan bahawa di dalam amalan Adat Perpatih, jika berkahwin dengan wanita dari Negeri Sembilan dan jodoh tidak panjang, si lelaki akan ‘keluar dari rumah sehelai sepinggang’!

Hakikatnya, pemahaman sebegini jauh terpesong. Ia tidak mendasari perbilangan Adat Perpatih iaitu;

“Adat bersendikan hukum,
Hukum bersendikan syarak,
Syarak bersendikan kitabullah
Syarak mengata, adat memakai.”

Di dalam sistem Adat Perpatih, ada tiga jenis klasifikasi umum tentang harta iaitu;

1. Harta Pembawa: Harta yang menjadi milik atau diberi semasa kedua2nya belum bergelar suami isteri.

2. Harta Dapatan: Harta yang menjadi milik atau diberi kepada isteri selepas perkahwinan. Harta Dapatan boleh diberi oleh suami atau harta pusaka yang diturunkan oleh keluarga isteri kepadanya.

3. Harta Carian: Harta sepencarian semasa pasangan bergelar suami isteri. Ia juga adalah harta selain Harta Pembawa dan Harta Dapatan.

Jadi, perbilangan yang menjadi asas supaya urusan perceraian berjalan selancar mungkin dan dalam bentuk yang mudah difahami ialah;

“Pembawa kembali
Dapatan tinggal
Carian bahagi
Mati laki tinggal ke bini
Mati bini tinggal ke laki.”

Maksudnya: Harta yang dimiliki oleh pembawa akan dikembalikan pada dirinya sendiri. Harta dapatan akan tinggal terus bersama isteri. Harta sepencarian akan dibahagi dua sama rata. Jika lelaki meninggal dunia (cerai mati) harta akan ditinggalkan kepada isteri, begitu juga sebaliknya.

Ada kupasan lebih panjang berkenaan hal ini, namun pengakhirannya tetap menyokong pematuhan syarak tentang urusan perceraian. Ia dibuat bagi memastikan keadilan tetap dijaga untuk kedua-dua pihak sekalipun jodoh antara kedua suami isteri ini tidak panjang.

Jadi entah dari mana datangnya pendapat yang mengatakan apabila lelaki bercerai dengan wanita Negeri Sembilan, mereka akan dihalau keluar rumah sehelai sepinggang hanya dengan apa yang ada di badan sahaja.

Kalau sehelai sepinggang, buatnya jatuh talak ketika memakai seluar dalam semata-mata, tak ke haru?


15 Tahun Kutip Botol Kaca Di Pesisiran Pantai, Pak Cik Berusia 74 Tahun Ini Tidak Peduli Dianggap Gila

Sampah bagi anda mungkin adalah ‘harta’ pada orang lain. Itulah yang dapat kami katakan apabila seorang warga emas dari Terengganu ini mempunyai minat unik iaitu mengumpul botol kaca di pesisiran pantai.

Tengku Mohamad Ali Mansur yang berusia 74 tahun ini telah menjalankan misi membersihkan pantai dengan mengumpul botol kaca sejak 15 tahun lalu. Difahamkan, beliau berjaya mengutip 9,000 botol kaca yang dipercayai dihanyutkan dari Laut China Selatan.

Menurut beliau, kebiasaannya beliau akan keluar pada waktu pagi dan akan membaca doa terlebih dahulu sebelum mengutip sebarang botol yang dijumpainya. Selepas dibersihkan, barulah beliau akan menyimpan botol yang dijumpainya.

Botol kaca yang dijumpai oleh beliau hadir dalam pelbagai saiz dan bentuk dari seluruh dunia dan disusun kemas di atas serta kesemua botol kini dipamerkan di sebuah rumah kayu tradisional yang diubah menjadi muzium.

Tambahnya lagi, pada mulanya beliau kutip botol kerana ingin membersihkan kawasan pantai yang tercemar dengan sampah dan tidak mahu ada sesiapa tercedera sekiranya mereka terpijak kaca.

Ketika Perintah Kawalan Pergerakan (PKP), beliau tidak membuang masa sebaliknya menghabiskan masa dengan membuat botol gaya Kintsugi yang popular di Jepun di mana tembikar yang pecah diperbaiki menggunakan serbuk emas dan kaca.

Menurutnya, orang menganggap beliau gila, tetapi beliau tidak peduli. Allah tahu apa yang beliau lakukan dan apa yang dilakukan ini kerana beliau sayangkan bumi.

Bagi anda yang datang melancong ke Terengganu, anda bolehlah singgah ke muzium botol kaca pak cik ini. Pasti muzium ini bakal jadi pusat tumpuan pelancong kelak.

Sementara itu, kami ingin kongsikan destinasi yang anda boleh terjah di Terengganu. Klik sahaja pautan di bawah ini.

6 ‘Hidden Gems’ Menarik Di Besut, Terengganu Yang Anda Patut Terokai

Lelaki Ini Kongsikan Mengapa Saiz Hidangan Makanan Rakyat Terengganu Tidak Besar

Gadis Ini Kongsikan Pengalaman Dua Pelancong Jepun Berpuasa Di Terengganu


Bercintalah Dengan Alam Di The Banjaran Hotsprings Resort, Ipoh

Tidak dinafikan, Malaysia memang kaya dengan khazanah alam yang indah serta masih terpelihara. Pada pendapat kami, anda perlu menikmati terlebih dahulu kecantikan semulajadi yang ditawarkan di negara kita sebelum menjejakkan kaki ke tempat orang. Bak kata pepatah, tak kenal maka tak cinta.

Namun begitu, jika anda bukan seorang kaki lasak dan lebih menghargai suasana yang tenang, kami cadangkan anda ke The Banjaran Hotsprings Retreat di Ipoh, Perak. Terletak di atas sebuah lembah dengan keluasan 16.19 ekar, ia dikelilingi oleh batu kapur Palezoic yang berusia 260 juta tahun. Bolehlah anda melihat sendiri keunikan serta keistimewaan kejadian batu kapur di negara kita.

Selain itu, persekitarannya juga kaya dengan hutan hujan yang menghijau dan turut terdapat gua semulajadi untuk diterokai serta air terjun. Selain dapat menjamu mata sepuas-puasnya dengan panorama yang mengasyikkan, anda juga berpeluang untuk merehatkan tubuh di dalam kolam air panas yang menyegarkan.

Pendek kata, The Banjaran Hotsprings Retreat merupakan the perfect destination for your getaway. Jauh dari hiruk-pikuk dan kebisingan kehidupan kota, anda bakal temui ketenteraman yang dicari-cari.

Kelainan di resort ini adalah ia tidak membenarkan kanak-kanak berusia 12 tahun ke bawah untuk menginap di sana. Kenapa? Ini bagi mengekalkan ciri-ciri eksklusif dan suasana ideal di The Banjaran Hotsprings Retreat.

Terdapat pelbagai aktiviti istirehat yang boleh dipilih oleh para pengunjung iaitu:

Tambahan lagi, terdapat juga aktiviti yang berkait dengan kesihatan tubuh ditawarkan oleh pihak The Banjaran seperti program kecergasan, program pelangsingan badan, program detoksifikasi tubuh dan juga program peremajaan.

Selain itu, anda juga berpeluang untuk melawat tempat-tempat menarik yang berdekatan dengan resort ini iaitu:

Akhir sekali, kami sajikan anda dengan pemandangan The Banjaran pada waktu malam. Fuh, memang memukau!

Untuk maklumat lanjut berkenaan resort ini, anda bolehlah melayari laman web rasmi mereka. Mereka juga boleh dihubungi melalui talian 05-210 7777.

Anda juga boleh terus menempah percutian anda di The Banjaran Hotspring Retreat di sini.


Bercium Dan Tayang Kemesraan, Video Isteri ‘Siapkan’ Suami Ini Undang Kritikan Netizen

Di TikTok, banyak trend untuk mereka yang memiliki pasangan dan banyak orang mengikuti trend-trend yang ada untuk dijadikan konten bersama pasangan.

Terbaharu, sebuah video TikTok yang dikongsikan kembali pengguna Twitter menunjukkan isteri menyiapkan suami memakai pakaian ketika hari raya.

Ingatkan pakaikan baju untuk adik..muka macam lepas sunat pic.twitter.com/XeKw6GBYc5

— MALAYSIA MOST VIRAL (@MALAYSIAVIRALLL) May 14, 2023

Menerusi video itu juga, dapat dilihat pasangan tersebut menayangkan kemesraan secara keterlaluan dan juga bercumbu serta dilihat tidak sesuai untuk ditayangkan di media sosial.

Video tersebut telah meraih perhatian orang ramai dan rata-rata netizen menzahirkan rasa kurang senang melihat kemesraan berlebihan yang ditunjukkan pasangan suami isteri terbabit.

why would someone record AND post this? 😭 https://t.co/mJ8DPg4v56

Wehhhh apeni???? What is the purpose of this video on public platform ? Knp kena post online??💀💀 https://t.co/jdu3Jpqm0A

newly weds these days be posting their super cringe-worthy intimacy video publicly on social media like typical cooking without any glimpse of discreet

we're talking about digital footprint & i wonder the amount of secondhand embarrassment their children have to bear seeing this https://t.co/TVGDydekzx

— hafiz | TeamRayaKedah (@cygaraga) May 15, 2023

Hal rumah tangga pun nak buat video nak share bagi satu dunia tengok. Cm bodoh. https://t.co/uC16BzYJBQ

Malah, para netizen bersependapat bahawa konten tersebut tidak sesuai untuk tatapan umum dan segelintir netizen memberikan komen sinis serta menyindi pasangan tersebut.


Bercuti Dengan Bergaya Dan Tenang Di Resort ‘Private’ Milik Francis Ford Coppola Ini

Inginkan sebuah resort hanya untuk anda seorang atau bersama travel squad anda? Ini jawapannya. Coral Caye adalah resort eksklusif yang terletak di Belize, negara kecil yang terletak di Amerika Selatan.

Lebih menarik adalah resort ini adalah kepunyaan pengarah terkenal Hollywood, Francis Ford Coppola. Setiap bilik dibina daripada kayu dan dekorasinya pula seperti filem Hollywood yang pernah kita lihat sebelum ini. Rasa sangat tenang sahaja tempat ini walaupun sekadar melihat gambar.

Resort Coral Caye ini juga sangat eksklusif dan jauh daripada resort-resort ternama yang lain di Belize. Apa aktiviti yang boleh dibuat di pulau ini? Anda boleh menggunakan canoe, snorkelling, memancing dan banyak lagi. Cumanya di sini tidak disediakan telivision dan mungkin ada sebab mereka berbuat demikian.

Tetapi jangan risau, masih ada sambungan WiFi di sini. Jadi anda masih boleh berkomunikasi dengan dunia luar. Atau muat naik gambar percutian anda di sini. Harga untuk satu malam di sini? Paling murah USD1,435 (lebih kurang RM6,067) dan anda perlu membuat tempahan minimum dua malam. Boleh tahan juga harganya.

Kalau anda mungkin sudah bosan dengan pulau di Maldives dan mahu tukar angin tempat yang baharu, bolehlah cuba tinggal di sini. Mana tahu boleh jumpa Francis Ford Coppola jika anda menginap di sini nanti.


Teruja Bercuti Di Mabul, Sabah, Wanita Ini Kongsi Pengalaman Awesome Sepanjang Di Sana

Pertama kali ke Mabul, Puan Aliaa Amirah teruja menceritakan pengalaman beliau. Menurut Aliaa soalan yang paling banyak diterima adakah Mabul selamat untuk dikunjungi?

“Eh, tak takut ke kena culik dengan lanun?” “Selamat ke nak pergi sana?”

“Come on guys. Mabul Island is SAFE! Malahan setiap hari ada saja askar yang datang berkawal di kawasan Mabul ni. Mereka jalankan tugas untuk kawal bahagian sempadan. Dont worry, we are safe here” – Aliaa.

Aliaa ke Mabul berdua dengan suami bagi meraikan ulangtahun ke 3 perkahwinan mereka. Pakej yang diambil adalah 3 hari di Mabul dan 2 hari di Semporna.

Untuk ke Mabul, boleh ambil penerbangan dari Kuala Lumpur ke Tawau. Disebabkan Aliaa ke Mabul melalui pakej yang ditempah dengan Adli Ayob (pengendali pakej pelancongan di Mabul), Aliaa telah dijemput oleh Adli di lapangan terbang, dan dihantar terus ke Semporna. Dari Semporna mereka dibawa ke Mabul dengan menaiki speedboat (bot laju).

“Di Mabul kami menginap di Bilabong Scuba. Kami bayar lebih sikit untuk dapatkan bilik mengadap laut. Di sini kami dikenalkan dengan Nirzan Alai. Alai adalah instruktor / guide untuk aktiviti snorkeling.

Alai ajar kami bagaimana untuk yakin masa berada dalam air sampai kami tak payah pakai lifejacket. Malah kami juga dapat buat skindiving. Wuuhuu.”

Aliaa juga memaklumkan tak perlu risau tentang makan. Mereka dihidangkan makanan 3 kali sehari iaitu sarapan, makan tengahari dan makan malam.

“Di antara waktu makan, kitorang boleh pergi je kat dining area tu dan buat air milo, teh, nescafe dan ada disediakan roti dan biskut. Boleh makan sampai puas berapa banyak kali pun. Its free at Billabong Scuba. Makanan yang aku bawa konon-konon untuk bekal masa lapar  memang tak termakan pun. Semua aku bagi kat Bajau Laut saja” – Aliaa.

“Alai bawa kami jalan-jalan di keliling Pulau Mabul. The best part is Alai is a good photographer. Tak payah nak bawak selfie stick. Alai yang tolong ambilkan gambar yang cantik-cantik. Kebanyakan gambar kami diambil oleh Alai”.

Baca: 11 Perkara Tentang Selam Skuba Yang Anda Patut Tahu Sebelum Melakukannya

“Kemudian balik semula ke Semporna. Kat Taman Marin Tun Sakaran, Abang Adli sendiri yang guide kitorang kat sana. Weh, yang ni wajib kena pergi. Hiking 600m (2000 kaki) kat Bohey Dulang Island untuk dapatkan view yang Subhanallah sangat cantik.

Kemudian sambung snorkeling di Mantabuan Island and Sibuan Island. Ikan kat sini besar-besar tapi manja sangat. Siap boleh belai-belai ikan masa fishfeeding tu.

Di Semporna, kami dapat makanan laut untuk makan malam selama 2 malam berturut-turut. Jangan risau, yang ini dah termasuk dalam pakej. Kita cuma pergi makan saja. No extra payment and no hidden cost.”

“Yang aku bayar selain daripada yang terdapat dalam pakej adalah tiket penerbangan dan tambahan sesi snorkeling  dan skindiving. Snorkelling dalam pakej ni ada 5 kali (3 kali kat Mabul Island, 1 kali kat Mantabuan Island and 1 kali kat Sibuan Island).

Kami tak puas 3 kali saja snorkeling di Mabul. Jadi tambah 1 sesi snorkelling lagi. Bila dah rasa gian nak skindiving, 5 kali snorkeling pun rasa tak cukup.

Pastikan korang bawa GoPro atau mana-mana action cam dan jangan takut air laut” – Aliaa.

Aliaa juga sempat berpesan agar berhati-hati dengan pakej pelancongan ke Mabul yang ditawarkan di internet kerana ada diantaranya adalah pakej scam. Malahan ada mangsa yang telah sampai ke lapangan terbang Tawau, namun bila mereka cuba hubungi ejen, telefon tidak dijawab walaupun bayaran penuh telah dibuat.

Pendek kata, jangan mudah percaya jika ejen meminta agar duit tempahan pakej dimasukkan ke akaun peribadi. Sebaliknya bayaran tempahan hendaklah dibuat ke akaun syarikat.

Selain daripada Bilabong Scuba, anda juga boleh semak pilihan penginapan lain di Agoda.com dan di HotelsCombined.com.

Baca lagi: Tip Dan Itinerari Travel Ke Semporna Dan Mabul Sabah Selama 6 Hari


Percutian Awesome Kami Di Sebuah Pulau Yang Jarang Dikunjungi Rakyat Malaysia

Ramai yang watsapp dan private message pasal Rawa. Tak dan rasanya nak jawab satu persatu. Jadi saya jawab mana yang sempat ye di sini.

Jauh tak? Kami dari Seremban. Jadi perjalanan mengambil masa 3 jam 30 min. Exit tol Ayer Hitam dan tuju terus ke laluan Kluang-Mersing.

Berapa lama speedboat? Dari jeti Mersing ke Rawa perjalanan dalam 20-45 min bergantung keadaan laut.

Tinggal di resort mana? Buat pengetahuan, ada 2 resort sahaja di sini. Alang Rawa Resort dan Rawa Island Resort. Kami stay di Rawa Island Resort.

Makanan? Kami ambil fullboard, so makan buffet di sediakan sepenuhnya di cafe. Makan ok sangat. Selera western sikit sebab nak sesuaikan dengan pelancong asing yang datang kebanyakkan dari luar Malaysia. Boleh dikira tangan orang tempatan. Tapi masih sedap dan puas hati.

Layanan? First class. Staff sangat membantu dan ramah.

Aktiviti? Macam-macam boleh buat di resort je. Yang syok nya snorkeling la sampai puas depan bilik je. Coral sangat cantik dan ikan-ikan memang banyak dan kuat makan. Huhuhu. Boleh juga diving, kayak, baki ikan makan, tiwal sailboat, paddleboat dan macam-macam lagi aktiviti air.

Selain aktiviti air ada juga aktiviti island walk, jungle tracking, trampoline, hill climbing dan macam-macam lagi la.

Selalunya jika pergi pulau ada island hoping, kat sini ada gak. Cuma rasanya tak perlu kot. Sebab depan bilik je terdampar pantai yang sangat cantik dan hanya perlu dive je untuk tengok coral yang memukau mata.

Soalan paling banyak dan segan nak menjawabnya.

Baca: 7 Resort Pulau Persendirian Untuk Anda Habiskan Percutian Singkat

1. Kami deal dengan Raha Legacy Holiday Sdn Bhd. Kami ambil pakej yang diberi oleh pihak agensi. Fullboard iaitu makan untuk sarapan, makan tengah hari dan makan malam dan speedboat pergi balik. Boleh buka direct laman web pulau-pulau Malaysia.

2. Harga 1*** per person, kami ambil bilik yang mengadap laut dan yang ada 2 katil saiz queen. Sebab anniversary getaway katanya. So feeling-feeling romantik sikit.

3. Pilihan bilik macam-macam jenis. Ada hillside, frangipani, beach front dan water front. Semua bilik ada kelebihan tersendiri. Tapi nak cakap siap-siap jarak frangipani dan waterfront boleh tahan la dari receptions dan cafe. Tapi seriously tak rasa pun penat jalan sebab view sangat best sambil udara laut yang menyapa.

4. Untuk yang berkeluarga, lebih sesuai tinggal di Rawa Island Resort daripada Alang Rawa. Sebab Alang Rawa kebanyakkannya untuk backpackers.

5. Pelancong luar memag ramai. Susah nak jumpa Melayu kecuali staff.. Tp ok je, tourist pon ramah2 memasing.. Huhu..

6. Kat sini tv memang tak ada dalam bilik. Kalau nak tengok tv kena pergi centre point resort. Tak kira bilik jenis apa pun di ambil, memang tiada tv disediakan. Jadi memang sesuai habiskan masa berkualiti bersama keluarga sepenuhnya. Tapi jangan risau, signal celcom kuat dan 3G. Wifi resort pun disediakan.

7. Untuk pengunjung Rawa Island Resort sahaja speedboat akan turunkan penumpang di jeti. Untuk pengunjung Alang Rawa akan redah air sikit sebelum tuju ke resort mereka.

8. Slide yang cantik di tepi laut tu pun hanya untuk pengunjung Rawa Island tapi ada je dari Alang Rawa join sekali asalkan masa tu tak ramai orang. Huhuhu.

9. Bekalan air untuk bilik mandi sedikit rasa payau sebab di proses daripada air laut. Jadi kami memang bawa siap-siap air mineral lebih.

10. Kat sini bayaran tunai tidak diterima. Semua cas akan dibawa terus ke bill bilik. Masa check out nanti baru buat pembayaran untuk setiap apa yang kita sewa atau beli di sini.

11. Speedboat menghala Rawa ada 2 masa iaitu jam 9 pagi dan 12 tengahari. Manakala boat menghala ke Jeti Mersing hanya ada pada jam 10 pagi dan 2 petang. Tapi masih tertakluk kepada keadaan air pasang ketika itu.

Baca lagi: Itinerari 3 Hari 2 Malam Ke Pulau Perhentian Kecil Di Terengganu Dengan Bajet RM200


Usia 64 Tahun Tidak Halang Warga Emas Ini Ikut Travel Cara Backpacker

Bila travel melibatkan warga emas, selalunya yang menjadi keutamaan adalah keselesaan mereka daripada seawal perjalanan bermula, penginapan sehinggalah ke hal-hal kecil seperti bag apakah yang sesuai dibawa.

Namun berbeza dengan  Cik Nawal Nordin, seorang eksekutif pemasaran di sebuah syarikat automotif. Baru-baru ini beliau telah membawa kedua ibubapanya yang telah berusia 64 tahun travel cara backpacker selama 4 hari 3 malam ke Semporna dan Mabul, Sabah.

Selalu ber-backpack solo atau dengan kawan-kawan. Kali ni mak pak nak join sama katanya. So bertabah lah nah. No tempat mewah-mewah. Harap boleh adapt. Semoga enjoy parent ku! Btw, parent saya dah umoq 65. Masih lagi aktif nak join pi snokerling. Semoga semuanya berjalan dengan lancar. Amin.
KL-Tawau-Semporna-Mabul.

Nawal yang telah bermula dengan dunia backpacking sejak tahun 2013 sering bercerita kepada ibunya Puan Hajah Naeimah dan bapanya Encik Radzi pengalaman beliau keluar mengembara sama ada berkumpulan mahupun secara solo.

Dari situ ibunya sering melihat cara beliau travel yang mana ia berbeza dengan cara keluarga dan adik-beradik beliau yang lain.

Menurut Nawal trip ke Mabul ini pada asalnya telah beliau rancang untuk pergi secara solo. Namun selepas diketahui oleh ibunya, kedua warga emas ini terus menyatakan hasrat untuk sertai anak gadis mereka.

Sewaktu pertama kali saya ke mabul tahun 2015 dulu, saya penah bercerita dengan mereka, yang Mabul ni cantik macam Maldives. Ibarat Maldives Malaysia.

Saya juga tunjuk gambar-gambar saya kepada mereka. Cuma tak sangka parent saya nak ikut, sebab saya rasa untuk ke Mabul, perjalanan nya agak jauh dan tough untuk orang yang berumur. Tapi mereka bersungguh-sungguh hendak ikut.

Kesungguhan ibubapanya ingin turut serta travel secara backpack menjadikan Nawal teruja. Malahan ini merupakan kali ke 2 mereka bertiga travel bersama-sama.

Kali pertama adalah sewaktu ke Pulau Redang pada tahun 2014. dan pada masa itu lah pasangan ini jatuh cinta dengan aktiviti snokerling. Apatah lagi kedua-duanya memang suka dengan laut dan berenang.

Bagaimana pula dari segi persediaan sebelum travel memandangkan trip cara backpacker sering dikaitkan dengan kekurangan dari segi keselesaan. Ujar Nawal sedari awal beliau dah ‘warning’ siap-siap kepada orang tuanya bahawa travel cara backpacker adalah travel cara bajet.

Tiada resort mewah, tiada airline mewah, chalet pun papan sahaja. Dan mereka setuju malah lebih suka menginap hotel dan chalet yang sederhana dari segi kelengkapannya.

Saya nasihatkan mereka bawa saja beg tarik, nanti sakit-sakit badan pula. Mereka menolak keras dan tetap mahu membawa backpack! Haha!

Saya juga macam tak percaya saja. Kata mereka, mereka selalu tengok saya bawa backpack. Nampak mudah untuk bergerak, terutama ke pulau. So saya biarkan saja.

Saya teruja nak tunjukkan keindahan Mabul kepada mak dan ayah. Hari pertama kami menginap di Semporna untuk memberi mereka rehat yang secukupnya. Hari ke 2 kami ke Pulau Sibuan, Pulau Pasir (berhampiran dengan Pulau Mantabuan) dan Pulau Pom Pom.

Malahan Nawal turut mengajar ibubapanya bagaimana untuk pack barang guna backpack dan kurangkan membawa pakaian yang berlebihan. Untuk persediaan lain, berikut perkara yang telah Nawal lakukan:

Saya membawa jajan / makanan yang lebih untuk mereka terutama ibu saya, kerana dia makan dengan kerap tapi dengan kuantiti yang sedikit. Dan juga sebagai persediaan sebelum dia makan ubat. Jadi perlu ada makanan dengannya. Juga saya sediakan air mineral yang lebih, supaya mereka tak dehidrasi dalam keadaan el Nino sekarang ni.

Ya, mereka juga ada bawa pil dan ubatan mereka. Tapi saya juga bawa untuk saya dan mereka. Bawa lah yang asas pun tak pe macam Panadol, pil cirit birit, minyak cap kapak, minyak panas (sendi dan sengal-sengal). Jangan lupa bawa asam atau gula-gula yang masam. Amat membantu ketika loya (terutama waktu dalam bot).

Dari airport Tawau ke Semporna, saya menggunakan khidmat teksi sahaja ke sana, lebih mudah dan selesa untuk mereka. Lagipun kami ber tiga, tak jauh beza harga per pax jika menaiki van. Teksi dari airport ke Semporna hanya RM95/per teksi/sehala sahaja. So lebih kurang RM32/pax/sehala. Manakala waktu pulang, saya deal dengan pihak chalet untuk mengambil teksi dari sana. Kos hanya RM100 sahaja per teksi dari Semporna ke Tawau.

Sepanjang di Mabul, saya telah menyewa 1 bot (yang boleh di naiki sebanyak 12 orang). Walaupun agak mahal sedikit (dalam lebih 2 3 ratus), tapi saya berpuas hati dapat memberi keselesaan kepada mereka. Sebabnya charted bot ni, boatman akan mengikut waktu yang kita mahu, dan tempat yang kita mahu. Ruangnya lebih luas, dan juga ada privasi.

Masa flight kami ke Tawau, saya dan mereka hanya handcarry sahaja, dan makan pagi sebelum boarding. Masa waktu kami pulang ke KL, saya awal-awal sudah menempah extra luggage dan makanan untuk kedua ibu bapa saya.

Saya faham, mesti ada yang nak shopping makanan atau souvenir. Waktu kami pulang pun sudah malam, tentu mereka akan lapar dalam kapal terbang. Jadi saya tempahkan makanan online untuk mereka supaya mereka tidak lapar, dan memudahkan ibu saya untuk mengambil ubatnya.

Untuk memudahkan mereka snorkeling pada waktu yang mereka nak, saya telah membeli alatan snokling khas untuk mereka. Tak mahal. Beli saja masa MIDE exhibition di PWTC. Tiap-tiap tahun ada.

Lagipun tak perlu menyewa, jimat sikit di situ. Beli alatan ni boleh pakai banyak kali untuk lain trip. Dan tak perlu share dengan orang lain. Saya juga bawa alatan saya sendiri, sebab saya sendiri adalah diver, lebih selesa dengan alatan saya sendiri.

Chalet yang saya pilih tak lah mewah. Tetapi memandangkan ibu saya cerewet bab makan (tukang masak haruslah muslim), saya memilih chalet Seahorse Sipadan Scuba. Dengan harga yang berpatutan, view yang superb, bilik yang moderate, makanan yang terjamin halal dan bersih (mak saya siap riki-riki dapur tu, tengak bersih ke tak. Haha! Alhamdulillah super bersih! Biasa la, mak-mak. Staf juga peramah. Selesa untuk mereka. Even chalet tu ada surau, lagi la mereka suka.

Hari ke tiga kami sehari ke Pulau Pasir (berhampiran dengan Pulau Mabul, tempat penginapan kami). Pulau Pasir yang kedua terdapat penempatan orang Bajau laut. Manakala Pulau Pasir yang pertama tadi, tiada sebarang hidupan darat dan tiada penghuni. Ibarat pulau yang tandus tiada penghuni di tengah-tengah lautan.

Ditanya adakah Nawal cemas atau risau sebelum trip bermula memandangkan akan membawa kedua ibubapanya travel cara backpacker selama 4 hari 3 malam ini? Jawab Nawal;

Sejujurnya perasaan saya lebih kepada teruja! Sebab saya nak tunjukkan pada mereka, betapa cantik nya Pulau Mabul yang hanya berada di Sabah, dalam negara kita sendiri.

Saya tidak risau atau cemas, sebab mereka ni pun memang kaki jalan. Cuma saya risau dengan keadaan el Nino yang melanda negara kita sekarang, takut mereka lebih rasa panas, penat dan kurang tenaga.

Trip mereka juga berjalan dengan lancar di hari pertama. Namun begitu pada hari ke 2 cuaca lebih panas daripada biasa. Menurut Nawal selepas makan pagi, ibunya mengadu ras apanas dan hampir pitam. Apatah lagi diwaktu itu pekan Semporna tiada bekalan elektrik.

Beliau agak cemas pada awalnya apabila melihat keadaan ibunya. Namun tindakan pantas pelru dilakukan segera. Hijab ibunya dilonggarkan, ais diletakkan di kepala dan muka, badan dikipaskan, ubat disapu di sekitar kepala dan asam yang masam diberikan untuk ibunya makan. Nawal juga memastikan ibunya tidak berada dalam keadaan panas melampau.

Ditanya adakah sebarang peristiwa lucu berlaku sewaktu di sana, ujar Nawal tiada peristiwa lucu. Cuma beliau rasa gembira tatkala melihat senyuman dan kepuasan terpancar pada wajah kedua ibubapanya setiap kali mereka menjelajah ke pulau-pulau yang berlainan sepanjang berada di sana.

Ditanya apakah aktiviti utama mereka 3 beranak sewaktu di sana. Menurut Nawal aktiviti utama tentu saja snokerling dan berenang. Ibubapa beliau turut snokerling bersama.

Selain daripada itu Nawal turut membawa ibubapanya untuk‘morning walk’ ke penempatan orang kampung di pulau Mabul yang berada belakang chalet yang mereka tinggal di Mabul.

Tonton: 5 Sahabat Warga Emas Travel Bersama Kerana Satu Sebab Ini

Lawatan ke sekolah juga turut dilakukan kerana hari itu jatuh pada hari bersekolah.

Juga kami sekeluarga melawat sekolah di Mabul itu, memandangkan waktu itu adalah hari persekolahan. Ibu saya adalah bekas guru lebih 20 tahun dan dia teruja hendak melihat anak-anak pulau di sana bersekolah.

Kami juga sempat mandi manda bersama anak-anak Bajau Laut, juga berkenalan dengan mereka. Waktu tu tak ramai guess, so kami ada banyak masa untuk berkenalan dengan mereka.

Berkenaan chalet dan penginapan pula, Nawal telah memilih 2 chalet berikut atas faktor lokasi dan bagi memastikan ibubapanya selesa:

“Hari pertama di Semporna, kami menginap di Dragon Inn Water Chalet. Lokasi nya sangat strategik, hanya walking distance untuk ke tempat-tempat makan dan jeti umum.

Hari kedua hingga ke empat di Pulau Mabul, kami menginap di Seahorse Sipadan Scuba. Saya memilih chalet ini kerana majority yang tinggal di sini adalah muslim, dan penyediaan mknn juga adalah muslim.”

Ibu saya amat menitik beratkan penyediaan makanan. Selain itu, staf nya juga peramah. Terdapat surau juga di chalet ini. Sesuai untuk bawa ibu bapa ke sini” – Nawal.

Buat anda yang ingin bawa ibubapa bercuti ke Semporna dan Sipadan, semoga tips dan perkongsian daripada Nawal ini dapat membantu anda merancang perjalanan anda dengan lebih baik.

Bahagiakanlah ibubapa sementara mereka masih ada. Sesungguhnya jasa dan pengorbanan mereka tak ternilai harganya.

Buat Nawal, syabas. Pakcik dan makcik pun bukan main sporting lagi nampaknya. Bolehlah pasangan yang dah berkahwin buat relationship goals pencen pula, macam pakcik dan makcik ni. Hehe.

Dan khabarnya malam ni pakcik dan makcik akan travel ke Jepun pula. Selamat bercuti ye. Sweet sangat!

Baca lagi: 10 Panduan Mudah Bawa Ibu Bapa Yang Sudah Tua Travel Bersama Anda


Bercuti Separuh Gaji Menjaga Suami Sakit Temukan Saya Dengan Pengalaman Berharga Ini

Sebagai penjawat awam di Malaysia, kita diberi pelbagai manfaat dan kemudahan, dan salah satunya ialah kemudahan cuti. Sebarang permohonan cuti mestilah dibuat berdasarkan pekeliling-pekeliling cuti yang telah diperuntukkan. Antara cuti yang diperuntukkan kepada seorang penjawat awam ialah Cuti Bergaji Penuh, Cuti Separuh Gaji dan Cuti Tanpa Gaji.

Di dalam pecahan cuti-cuti ini ialah Cuti Rehat Khas/Tahunan, Cuti Sakit, Cuti Menunaikan Haji, Cuti Melahirkan Anak, dan cuti-cuti lain yang melibatkan sambung belajar (dalam atau luar negara), sakit berpanjangan, ahli keluarga rapat meninggal dunia, dan beberapa lagi cuti-cuti yang dibenarkan.

Syarat-syarat permohonan cuti ini boleh dirujuk dengan lebih lanjut di Pekeliling Perkhidmatan yang boleh didapati di internet atau rujuk kepada Ketua Kerani di jabatan masing-masing.

Saya ingin berkongsi kisah saya yang kini sedang bercuti Separuh Gaji. Untuk makluman pembaca sekalian, Cuti Separuh Gaji termaktub di bawah Pekeliling Perkhidmatan Bil. 4/2009. Pekeliling Perkhidmatan sentiasa dikemaskini, jika ada yang nak memohon, rujuk kepada pekeliling yang terbaharu.

Saya bekerja sebagai seorang guru di sebuah sekolah menengah dan ini adalah tahun ke-8 saya dalam perkhidmatan. Perkataan ‘Cuti’ ini boleh saya katakan sebagai satu perkataan yang sensitif kepada para penjawat awam.

Di kalangan rakan-rakan saya, seboleh-bolehnya tidak mahu bercuti kerana komitmen tinggi mereka terhadap kerjaya dan murid-murid, dan tentunya kerana sayang kepada pencen mereka nanti. Bagi seorang guru, Cuti Rehat Khas diperuntukkan sebanyak 7 hari kepada kami bagi setiap satu tahun perkhidmatan.

Ramai yang sanggup tidak mohon cuti dan kumpulkan untuk imbuhan ‘gratuity’ semasa pencen nanti. Ianya seperti mengumpul saham, 1 hari anda tidak bercuti, banyak sekali imbuhan ‘Golden Hand Shake’ anda yang terkumpul.

Jika anda ada memohon Cuti Separuh Gaji atau Tanpa Gaji walau sehari pun, anda akan rugi tempoh perkhidmatan selama 1 tahun tersebut. Oleh itu, sebelum anda membuat permohonan ini, fikirlah masak-masak dan buat perkiraan keadaan, seboleh-bolehnya dielakkan, itulah kata pengetua-pengetua saya yang terdahulu.

Saya memohon Cuti Separuh Gaji ini adalah atas sebab menjaga suami saya yang menjalani satu pembedahan pada bahagian lutut dan kaki, dan ini menyebabkan dia tidak mampu bergerak sendiri. Suami saya dapat Cuti Sakit selama 3 bulan dari hospital.

Sebelum menjalani pembedahan, suami bertanya dengan saya, adakah saya mampu menjaganya selepas ini, kerana dia akan hilang upaya sementara untuk bergerak. Setelah mengadakan perbincangan, kami bersetuju agar saya memohon Cuti Separuh Gaji agar dapat memberi perhatian sepenuhnya kepada penjagaan suami.

Saya telah memohon Cuti Separuh Gaji dengan jumlah hari maksimum iaitu 180 hari (6 bulan) bermula 1 Januari 2016 sehingga 29 Jun 2016.

Saya ada sahabat yang suaminya lumpuh kerana strok, ada yang sakit jantung, sakit buah pinggang, namun mereka tabah menjaga suami di rumah tanpa memohon cuti.

Saya kagum kepada rakan-rakan saya ini kerana sesungguhnya sukar sekali menjaga orang sakit di rumah, dengan bebanan kerja di sekolah, kerja masih dibawa balik ke rumah, termasuk menjaga anak-anak yang masih kecil, dan tentunya rutin harian di rumah seperti memasak, mengemas dan urusan-urusan membeli barang, semuanya ditanggung oleh diri kita seorang.

Apa yang saya ingin kongsikan ialah pengalaman saya bercuti. Ada rakan-rakan yang berkata:

“Wah seronoknya kau bercuti, mesti asyik berehat kan.”

Itu adalah satu pernyataan yang tidak adil.

Apabila saya tidak bekerja, saya juga tiada pendapatan. Setelah selesa menerima gaji tetap selama 8 tahun, tiba-tiba tiada pendapatan, dengan komitmen tinggi yang sedia ada, tentunya menyebabkan kita terpaksa berjimat cermat dengan drastik.

Yang baiknya pula, apabila ada tekanan kewangan sebegini, tiba-tiba minda kita jadi kreatif pula hendak berniaga. Nak dikatakan berehat, tidak juga. Sebagai seorang wanita dan ibu, tentunya beban kerja rumah tidak pernah habis. Cuma waktu untuk membuat kerja rumah tentunya lebih fleksibel dan rileks.

2 bulan pertama setelah saya bercuti (Januari hingga Februari), masa banyak dihabiskan dengan berulang-alik ke hospital. Boleh dikatakan dalam masa 2 bulan itu, tiada apa-apa yang saya lakukan selain memandu dan menghantar suami ke 2 buah hospital berlainan. Tahu-tahu sahaja dah hujung bulan Februari.

Pada awal bulan Mac, atas saranan rakan, saya membuat tawaran mengadakan tuisyen di rumah. Tuisyen itu mendapat sambutan terutama dari murid-murid sekolah rendah dan ada juga pelajar yang ingin servis ‘private tutoring’. Sedikit sebanyak dapat memberikan pendapatan kepada saya. Selain itu, saya juga belajar membuat jualan di internet.

Di sini, saya ingin memberi panduan kepada individu yang mungkin ada perancangan bercuti lama:

1. Baca Pekeliling berkaitan cuti yang ingin dimohon

Sebelum anda mengajukan surat permohonan, baca dan fahami kesan dan implikasi cuti tersebut terhadap pergerakan gaji dan perjawatan anda. Sebaik-baiknya anda merujuk kepada Ketua Kerani (Chief Clerk atau CC) untuk maklumat lanjut.

2. Uruskan surat-menyurat beserta dokumen sokongan yang diperlukan

Jika anda mahu memohon cuti, pastikan anda memaklumkan Ketua Jabatan anda terlebih dahulu, seelok-eloknya 2-3 bulan sebelum tarikh anda rancang bercuti. Siapkan semua surat menyurat (Surat permohonan, borang permohonan bercuti) serta sediakan semua dokumen sokongan (Sijil sakit, perakuan doktor dan lain-lain). Bercuti itu memang hak anda, tetapi kuasa meluluskan di tangan Ketua Jabatan.

3. Bincang kesan cuti anda terhadap organisasi

Anda perlu berbincang dengan Ketua Jabatan jika anda memegang suatu jawatan penting dalam organisasi, siapa akan memangku jawatan anda dan apa persediaan anda untuk membantu pemangku anda semasa ketiadaan anda.

Dalam kes saya, saya tidak menyusahkan mana-mana pihak kerana saya bercuti pada awal tahun, dan telah memaklumkan kepada pihak sekolah daripada bulan November tahun sebelumnya lagi. Dan oleh itu, tiada perjawatan penting dan kelas diagihkan kepada saya. Dan oleh sebab itu, Pengetua bersetuju untuk meluluskan cuti saya.

4. Kelulusan dari pihak pengurusan perjawatan/ perkhidmatan/ sumber manusia

Setelah cuti anda diluluskan oleh Pengetua, kelulusan seterusnya adalah daripada Jabatan Pelajaran Negeri. Permohonan ini mengambil masa untuk diluluskan. Sentiasa berhubung dengan pihak sekolah untuk mengetahui jika cuti anda telah diluluskan.

5. Kewangan anda selepas cuti diluluskan

Selepas cuti anda sahih diluluskan, anda boleh merancang kewangan sepanjang tempoh tidak bekerja ini. Anda perlu review semula kedudukan kewangan anda. Sepatutnya sebelum bercuti lagi anda sudah buat pengiraan perbelanjaan dan komitmen bulanan anda. Dan sepatutnya anda sudah menyimpan gaji yang ada sebaiknya untuk kegunaan dalam tempoh tidak bekerja.

Saya bersyukur kerana suami saya ada pendapatan tetap, namun begitu komitmen kewangan semuanya terbeban kepada beliau. Setelah membuat pengiraan, kami bersetuju agar saya bercuti dengan keyakinan gaji beliau dapat menampung kami sekeluarga.

Walaupun kita sedang bercuti, itu tidak bermaksud kita boleh berehat sewenang-wenangnya. Pelbagai aktiviti boleh dilakukan, terutamanya aktiviti dan hobi yang kita dah lama nak buat tetapi tiada masa kerana faktor bekerja.

Antara aktiviti yang boleh dilakukan ialah:

a) Belajar memasak
b) Belajar membuat kek
c) Berkebun / bercucuk tanam
d) Membaca bahan ilmiah
e) Bersantai membaca majalah kegemaran
f) Bersenam / beriadah
g) Bergaul mesra dengan jiran tetangga
h) Menjahit
i) Mengaji dan solat sunat

Saya suka menyarankan di sini agar individu yang bercuti panjang mengambil masa ini untuk menambah nilai diri. Saya gemar membaca tulisan Puan Masayu Ahmad, penulis buku terkenal ‘ Jana RM Dari Rumah’.

Selepas mengeluarkan buku ini, Puan Masayu telah menjadi kolumnis di Majalah Mingguan Wanita di ruangan ‘Panduan Bekerja dari Rumah’. Banyak contoh dan kisah inspirasi yang saya dapat daripada Puan Masayu.

Menjadi satu cabaran kepada saya yang telah biasa mempunyai pendapatan sendiri tanpa perlu meminta daripada suami walaupun suami berkemampuan memberikannya. Dalam 2 bulan pertama, saya masih lagi dengan tabiat asal yang berbelanja seperti masih bekerja.

Contohnya membeli baju, beg, tudung, serta membeli belah dalam talian. Hal ini sepatutnya dielakkan kerana ia adalah perbelanjaan yang tidak perlu.

Cara terbaik mengekang diri dari terlebih belanja ialah:

a) Pindahkan wang dari akaun simpanan utama ke bank lain, dengan syarat ada wang simpanan kecemasan.
b) Guna duit yang ada untuk membeli emas (Boleh dijual bila-bila masa).
c) Jangan guna kad kredit untuk pembelian barang, terutamanya secara online. Mungkin untuk kegunaan seperti minyak sahaja.
d) Tulis senarai barang yang ingin dibeli sebelum ke kedai, dan beli barang dalam senarai sahaja.
e) Kurangkan kehendak ke pusat membeli belah kerana ia adalah tempat yang ‘tidak selamat’ untuk duit anda. Lebih selamat jika anda ke pasar raya berhampiran kediaman sahaja kerana di sana selalunya lebih murah dan anda tidak akan ‘overspend’.
f) Barang-barang keperluan semasa kerja seperti pakaian kerja, kasut, beg, tudung, aksesori, barang mekap dan alat tulis (Guru banyak beli alat tulis) tidak perlu lagi dibeli kerana tiada lagi keperluan, buat masa ini.
g) Hentikan tabiat mengumpul barang koleksi, contohnya Tupperware, majalah-majalah yang tidak berfaedah, mekap, tudung jenama popular dan lain-lain. Ingat semula anda tidak mahu terlebih belanja.
h) Jangan beli barang-barang keperluan di rumah yang perlukan belanja besar pada ketika ini, contohnya perabot, langsir atau alat-alat elektrik baru. Jika ada niat nak beli baru, hentikan sahaja. Pandang rumah anda, dan anda akan dapati bahawa semua barang keperluan sudah ada di rumah. Bezanya, baru atau lama sahaja.
i) Rancang setiap perjalanan anda ke mana-mana kerana kini setiap titisan petrol di kereta amatlah berharga.

Banyak cara boleh dilakukan untuk menambah pendapatan dari rumah. Antara usaha-usaha yang telah saya lakukan ialah:

a) Jual beli online
b) Jual beli emas
c) Meletakkan barang jualan di butik-butik vendor dan dapat hasil jualan setiap bulan
d) Khidmat tuisyen dan tutor persendirian
e) Agen dropshipping
f) Kumpul points yang boleh ditukar ke bentuk wang tunai secara atas talian dengan cara menjawab soal selidik

10. Eratkan hubungan dengan ahli keluarga

Semestinya apabila ibu berada di rumah bersama anak-anak, hubungan menjadi bertambah erat. Kini, saya ada masa untuk mengajar anak membaca dan mengeja selepas dia balik dari sekolah. Ini adalah suatu perkara yang amat sukar saya lakukan dahulu. Saya juga dapat memahami emosi dan personaliti anak dengan lebih baik. Dan saya juga dapat menjaga makan minum suami dengan lebih baik.

Jika dahulu, ketika bekerja, saya ada kuasa berbelanja. Kadang-kadang berbelanja hingga di luar kawalan. Kini, saya dapat satu pengalaman untuk mendisiplinkan diri dalam urusan kewangan. Semua perbelanjaan direkodkan. RM 1.00 sangat bernilai kepada saya sekarang. Saya dapat lihat, semakin besar wang yang kita pegang, semakin kecil nilai wang di mata kita. Itulah punca kepada keborosan dalam berbelanja.

Saya tidak sesekali menyesali keputusan untuk bercuti. Pada tahun ini, saya sudah berumur 31 tahun. Saya masih ada 34 tahun lagi untuk bekerja. Boleh jadi pengorbanan saya sekali ini menjadi tiket untuk saya ke syurga, siapa yang tahu? Mudah-mudahan.

Kepada pembaca yang ingin membuat pertanyaan tentang prosedur atau contoh surat, boleh ajukan pertanyaan di ruang komen.


Berdasarkan Kisah Benar Black Hawk Down, Tonton Trailer Rasmi ‘MALBATT: Misi Bakara’

Bila sebut ‘Black Hawk Down’, sudah pasti kita semua akan teringat bagaimana keberanian pasukan tentera Malaysia mempertaruhkan nyawa mereka untuk menyelamatkan tentera-tentera Amerika Syarikat (AS) terperangkap di Pasar Bakara di Mogadishu, Somalia selepas diserang pengganas.

Bagaimanapun keberanian dan pengorbanan tentera Malaysia tidak ditonjolkan di dalam filem arahan Ridley Scott pada tahun 2002.

Oleh sebab itu Adrian Teh, pengarah filem Paskal The Movie, telah tampil dengan karya terbaharu MALBATT: Misi Bakara, yang menceritakan sisi pasukan tentera Malaysia ketika mereka terlibat dalam operasi menyelamat pasukan tentera Amerika Syarikat yang dikepung ribuan pengikut Farah Aidid susulan serangan Black Hawk Down.

Filem ini dijayakan oleh barisan pelakon profesional dan terkenal seperti Bront Palarae, Shaheizy Sam, Hairul Azreen, Zahiril Adzim, Iedil Dzuhrie, Adlin Aman Ramlie, Fauzi Nawawi, Tony Eusoff, Syazwan Zulkifly, Dafi Ismail Sabri, Taufiq Hanafi, Nafiez Zaidi, Dini Schatzmann, Gambit Saifullah, Safwan Nazri, Ikhram Juhari dan Theebaan G.

Anda boleh tonton trailer rasmi yang kami kongsikan di bawah. Sama-sama kita nantikan tayangan rasminya di pawagam bermula 28 Ogos akan datang.